റഫേല് വിമാനങ്ങളുടെ പേരില് സാമുഹ്യ മാധ്യമങ്ങളില് പ്രചരിപ്പിക്കുന്ന തെറ്റായ വീഡിയോകളുടെ യാഥാര്‍ത്ഥ്യം... | FactCrescendo | The leading fact-checking website in India\nമൂന്നു ദിവസം മുമ്പെയാണ് ഏറെ ചര്‍ച്ചകളുടെ വിഷയമായിരുന്ന റഫേല് വിമാനങ്ങള് ഇന്ത്യലേക്ക് എത്തിയത്. വളരെ ആകാംഷയോടെ കാത്തിരുന്ന നിമിഷം യഥാര്‍ത്ഥ്യമാകുമ്പോള് പലരും സാമുഹ്യ മാധ്യമങ്ങളിലൂടെ സന്തോഷം പ്രകടിപ്പിച്ചു. പക്ഷെ പലരും ഇതിന്‍റെ ഇടയില് അത്യുത്സാഹത്തില് മറ്റു വിമാനങ്ങളുടെ വീഡിയോ റഫേലിന്‍റെ എന്നു കരുതി പ്രചരിപ്പിക്കുകയുണ്ടായി. ഇത്തരത്തില് ചില തെറ്റായി പ്രചരിച്ച വീഡിയോകളാണ് നമ്മള് ഈ ലേഖനത്തില് കാണാന് പോകുന്നത്. ഈ ആഴ്ചയില് തെറ്റായി പ്രചരിച്ച വീഡിയോകളെയും അതിന്‍റെ സത്യാവസ്ഥ കണ്ടെത്താനായി ഞങ്ങള് നടത്തിയ അന്വേഷണത്തിനെയും കുറിച്ച് നമുക്ക് അറിയാം.\nറഫേലില് ആകാശത്ത് വെച്ച് ഇന്ധനം നിറയ്ക്കുന്നത്തിന്‍റെ വീഡിയോകള് സാമുഹ്യ മാധ്യമങ്ങളില് വൈറല് ആയിട്ടുണ്ടായിരുന്നു. ഇത്തരമൊരു വീഡിയോയാണ് മുകളില് നല്‍കിയിരിക്കുന്നത്. ഈ വീഡിയോ പലരും റഫേല് ആകാശത്തില് മറ്റൊരു വിമാനത്തില് നിന്ന് ഇന്ധനം നിറയ്ക്കുന്നതിന്‍റെ കാഴ്ച എന്ന തരത്തില് സാമുഹ്യ മാധ്യമങ്ങളില് വൈറല് ആക്കിയിട്ടുണ്ടായിരുന്നു.\nപക്ഷെ ഈ വീഡിയോ റഫേലുടെതല്ല പകരം എഫ്-22 എന്ന വിമാനത്തിന്‍റെതാണ്. എഫ്-22 ഫൈറ്റര് ജെറ്റിന്‍റെ മിഡ്-എയര് റീഫ്യുലിംഗിന്‍റെ ഈ വീഡിയോ യുട്യുബില് 2018 മുതല് ലഭ്യമാണ്. കൂടതല് വിശദാംശങ്ങള് അറിയാന് താഴെ നല്‍കിയ ലിങ്ക് ക്ലിക്ക് ചെയുക.\nഈ വീഡിയോ ഫ്രാന്‍സില് നിന്ന് ഇന്ത്യയിലേക്ക് പറന്ന് വരുന്ന റഫേല് വിമാനങ്ങളുടെ വീഡിയോ എന്ന തരത്തില് സാമുഹ്യ മാധ്യമങ്ങളില് പ്രചരിപ്പിക്കുകയുണ്ടായി.\nപക്ഷെ യഥാര്‍ത്ഥത്തില് ഈ വീഡിയോ ഇറ്റലിയുടെ തലസ്ഥാന നഗരി റോമിലെ ഇറ്റലിയുടെ രാഷ്ട്രദിന ആഘോഷങ്ങളുടെതാണ്. വീഡിയോയില് കാണുന്ന കെട്ടിടം റോമിലെ പ്രശസ്തമായ പിയാസ വെനീസിയയാണ്. അന്വേഷണത്തിന്‍റെ വിശദാംശങ്ങള് അറിയാന് താഴെ നല്‍കിയ ലിങ്ക് ക്ലിക്ക് ചെയുക.\nഅവസാനത്തെ വീഡിയോയും ആദ്യത്തെ വീഡിയോയിനെ പോലെ തന്നെ റഫേല് ആകാശത്തില് ഇന്ധനം നരക്കുന്ന ദൃശ്യങ്ങള് എന്ന തരത്തിലാണ് പ്രചരിപ്പിക്കുന്നത്. ഇതിന്‍റെ ഉദാഹരണമായി താഴെ നല്‍കിയ പോസ്റ്റ് കാണാം.\nപക്ഷെ In-Vid ഉപയോഗിച്ച് ഈ വീഡിയോയുടെ പ്രധാന ഫ്രെമുകളുടെ റിവേഴ്സ് ഇമേജ് അന്വേഷണം നടത്തിയപ്പോള് ഞങ്ങള്‍ക്ക് യഥാര്‍ത്ഥ വീഡിയോ 2018ല് ബ്രസിലിന്‍റെ വായുസേന ചെയ്ത ട്വീറ്റില് ലഭിച്ചു. ഈ വീഡിയോ ബ്രസിലിന്‍റെ വായുസേനയുടെ വിമാനം എഫ്-5യുടെതാണ്. ബ്രാസിലിന്‍റെ വായുസേനയുടെ ട്വീറ്റ് നമുക്ക് താഴെ കാണാം.\nഅങ്ങനെ…ഇതാണ് സാമുഹ്യ മാധ്യമങ്ങളില് പ്രചരിക്കുന്ന ഈ മുന്ന് വീഡിയോകളുടെ സത്യാവസ്ഥ. ഇത്തരത്തില് സംശയമുള്ള ഫോട്ടോകല്/വീഡിയോകള്/ സന്ദേശങ്ങള് നിങ്ങള്‍ക്ക് വാട്സാപ്പിലൂടെ ലഭിച്ചാല് പരിശോധനക്കായി ഈ 9049053770 എന്ന നമ്പറിലേക്ക് ഞങ്ങള്‍ക്ക് അയയ്ക്കുക. പോസ്റ്റിന്‍റെ സത്യാവസ്ഥ ഞങ്ങള് കണ്ടെത്താന് നിങ്ങളെ സഹായിക്കും.\nTitle:റഫേല് വിമാനങ്ങളുടെ പേരില് സാമുഹ്യ മാധ്യമങ്ങളില് പ്രചരിപ്പിക്കുന്ന തെറ്റായ വീഡിയോകളുടെ യാഥാര്‍ത്ഥ്യം…


ഓസ്ട്രേലിയയിലെ അഡലെയ്‌ഡ് പക്ഷിസങ്കേതം – Kole Birders Community Portal\nകല്ലറയില് നിന്നും തലയാഴത്തിനുള്ള വഴിയച്ചന് റോഡിലുള്ള പാടശേഖരങ്ങളില് ഡിസംബർ ജനുവരി മാസങ്ങളില് രാവിലെ പത്തുമണിയോടെ ചെന്നു നിന്നാല് പലപ്പോഴും തലയ്ക്കു മുകളിലൊരു ഹുംകാര ശബ്ദം കേള്‍ക്കാം. കോള്‍നിലങ്ങളിലെയും കുട്ടനാട്ടിലെയും വിശാലമായ പാടശേഖരങ്ങളില് എല്ലാ വേനലിലും വിരുന്നു വരുന്ന “എരണ്ടകള്” എന്ന പൊതുപ്രാദേശിക നാമത്തിലറിയപ്പെടുന്ന ദേശാടനക്കിളികളുടെ വരവാണത്. നമുക്ക് ചുറ്റുമുള്ള പ്രകൃതിയെ നിരീക്ഷിക്കാനൊരല്‍പം താത്പര്യമുള്ളവരുടെ മുന്നിലേക്ക് അവയിങ്ങനെ ആയിരക്കണക്കിന് വെള്ളിപ്പാത്രങ്ങള് പോലെ പൂവത്തുംകരിയിലെക്കും വലിയകരിയിലേക്കുമൊക്കെ വന്നു വീഴുന്നത് കാണാം. പെരുംതുരുത്തില് നിന്ന് പടിഞ്ഞാറോട്ട് നോക്കിയാല് കാണുന്ന വിശാലമായ പുഞ്ചപ്പാടങ്ങള് കുട്ടിക്കാലത്ത് കൌതുകവും അത്ഭുതവുമായിരുന്നെങ്കിലും അന്നൊന്നും പക്ഷികളെ കാർയമായി ശ്രദ്ധിച്ചിട്ടില്ല. ഈ പക്ഷികളൊക്കെ കുമരകം പക്ഷിസങ്കേതത്തില് നിന്ന് വരുന്നവയാണ് എന്നായിരുന്നു അന്ന് ലഭ്യമായ പ്രാദേശികജ്ഞാനം. പിന്നീട് ശ്രീകുമാർ സാറിനൊപ്പം പോയപ്പോഴാണ് ഇവിടെ വന്നു വീഴുന്ന പക്ഷികളെ മുഴുവന് കൊള്ളാനുള്ള സൌകര്യമൊന്നും നമ്മളവിടെ കുമരകത്ത് ബാക്കിവച്ചിട്ടില്ലെന്ന് മനസിലായത്. നമ്മുടെ നാട്ടില് കാണുന്ന നല്ലൊരു ശതമാനം പക്ഷികളും ഇവിടെ കൂടുകൂട്ടുന്നവയല്ല എന്ന അറിവും കൌതുകകരമായിരുന്നു. അതിരുകളും മതിലുകളുമില്ലാതെ അവയിങ്ങനെ ലോകം ചുറ്റുകയാണ്.\nImage Attribution – www.naturalresources.sa.gov.au\nഅടുത്തിടെ കേട്ട ഒരു തെരുവുപ്രചാരണഗാനത്തിലെ വരികളിങ്ങനെയാണ്. കവിയാരെന്നറിയില്ല. “കാക്കകള് മുള്‍വേലി പാറിപ്പറന്നാല് പരദേശിയാവാത്തതെന്തുകൊണ്ടമ്മേ?” എന്ന് കുട്ടി ചോദിക്കുമ്പോള്..\n“ജീവികള്‍ക്കിത്തരം ഭേദമില്ലുണ്ണീ മണ്ടത്തരങ്ങള് മനുഷ്യർ‍ക്കുമാത്രം” എന്നാണമ്മ പറയുന്നത്.\nകുറച്ചൊക്കെ മണ്ടത്തരങ്ങള് കയ്യിലുണ്ടെങ്കിലും പക്ഷികളുടെ ദീർ‍ഘദൂരദേശാടനത്തെപ്പറ്റി മനുഷ്യർ ചിലതൊക്കെ കണ്ടുപിടിച്ചിട്ടുണ്ട്. ഭൂമിയിലെ കരയുടെ ഭൂരിഭാഗവും ഉത്തരാർ‍ദ്ധഗോളത്തിലായതിനാല് സ്വാഭാവികമായും കൂടുതല് പക്ഷികളും ആ ഭാഗത്തുതന്നെയാണ് കൂടുകൂട്ടുന്നതും മറ്റും. എന്നാല് തണുപ്പുകാലത്ത് നിലനില്‍പ്പിന്റെ ഭാഗമായി, തണുപ്പ് കുറഞ്ഞ, ഭക്ഷണലഭ്യത കൂടുതലുള്ള തെക്കന് പ്രദേശങ്ങളിലേക്ക് പോകുകയും വീണ്ടും ചൂടുകാലമാകുമ്പോള് തിരികെ വരികയും ചെയ്യുന്നു. എല്ലാവർ‍ഷവും ഒരേ സമയത്ത് ഒരേ പാത പിന്തുടർ‍ന്ന് ഇവരെങ്ങനെയാണ് വരുന്നതെന്ന് GPS യുഗത്തില് ജീവിക്കുന്ന നമ്മള് അത്ഭുതപ്പെടുക തന്നെ വേണം. ഈ വാർ‍ഷികചടങ്ങുകള് പക്ഷികളുടെ ഉത്ഭവകാലത്ത് തന്നെ തുടങ്ങിയെന്നും അവയുടെ ജീനില് തന്നെ ഇവയൊക്കെ കുറിക്കപ്പെട്ടിട്ടുണ്ടെന്നുമാണ് അനുമാനങ്ങള്.\nAustralian wood duck [Chenonetta jubata]\nനിലനില്പിനാവശ്യമായ വിഭവങ്ങളുടെ, അഭാവമാണ് ദേശാടനത്തിന്റെ അടിസ്ഥാനമെന്നാണ് കരുതപ്പെടുന്നത്. ഉത്തരാർ‍ദ്ധഗോളത്തില് ജീവിക്കുന്ന പക്ഷികള് തണുപ്പ്കാലമാകുമ്പോള് ഭക്ഷണവും വാസസ്ഥലവും തേടി തെക്കോട്ടും തുടർ‍ന്ന് വസന്തകാലമാകുമ്പോള് തിരിച്ചും പറക്കുന്നു. ദേശാടനത്തിന്റെ അടിസ്ഥാനത്തില് പക്ഷികളെ വേണമെങ്കില് നാലായി തിരിക്കാം. ചില പക്ഷികളെ നമ്മുടെ നാട്ടില് എല്ലാക്കാലത്തും കാണാം. ഉദാഹരണമായി കാക്ക മൈന തുടങ്ങിയവ. അവ നമ്മുടെ നാട്ടിലെ സ്ഥിരവാസക്കാരാണ്. ചെറിയ ദൂരം സഞ്ചരിക്കുന്ന രണ്ടാമതൊരു തരം പക്ഷികളുണ്ട്. ചെറിയ പഴങ്ങളൊക്കെയുള്ള മരങ്ങളില് വേനല്‍ക്കാലത്ത് നോക്കിയാല്‍കാണാം, മനുഷ്യരെ അത്രക്ക് ഭയമില്ലാത്ത ചില ചെറുപക്ഷികളെ. ഇവരൊക്കെ പത്തോ അറുപതോ കിലോമീറ്ററൊക്കെ സഞ്ചരിച്ചു വരുന്നവയാണ്. കോട്ടയം ഭാഗത്തെ റെയില്‍വേലൈനുകളുടെ ഇരു വശവുമുണ്ടായിരുന്ന തൊണ്ടിപ്പഴങ്ങള് തിന്നാന് പച്ച പ്രാവുകളെപ്പോലെ ചില കാട്ടുപക്ഷികളൊക്കെ വരാറുണ്ട്. അന്തർ‍സംസ്ഥാനസേവനം നടത്തുന്നവരാണ് മൂന്നാമത്തേത്. നമ്മുടെ പറമ്പിലൊക്കെ കാണുന്ന കാലിക്കൊക്കിനെ കണ്ടിട്ടില്ലേ. മഴക്കാലമായാല് ഇവരുടെ നിറമൊക്കെ മാറി സ്വർ‍ണനിറമാകും. ഇണചേരാനുള്ള തയ്യാറെടുപ്പാണ്. കുറച്ചു ദിവസത്തേക്ക് ഇവരെ കാണില്ല. കൂടുകൂട്ടാന് വേണ്ടി തമിഴ്നാട്ടിലൊക്കെയാണ് പോകുന്നതത്രേ.\nMagpie-lark [Grallina cyanoleuca]\nരാജ്യങ്ങള്‍ക്കും ഭൂഖണ്ഡങ്ങള്‍ക്കുമപ്പുറം സഞ്ചരിക്കുന്നവരാണ്, ദേശാടകരിലെ മിന്നും താരങ്ങളായ നാലാമത്തെ വിഭാഗം. ആധുനികസാങ്കേതികവിദ്യകളുടെയൊന്നും സഹായമില്ലാതെ ഇവരെങ്ങനെയാണ് ആയിരക്കണക്കിനു കിലോമീറ്ററുകള് സഞ്ചരിച്ച് എല്ലാ വർ‍ഷവും ഒരേ സ്ഥലത്തു തന്നെ എത്തുന്നതെന്നത് അത്ഭുതമായിതോന്നും. ഇവയുടെ ജീനുകളില് തന്നെ ദേശാടനത്തിനുള്ള ത്വര ഉണ്ടെന്നാണ് നിഗമനം. (“Zugunruhe” എന്ന പെരുമാറ്റത്തെക്കുറിച്ചൊന്നു വായിച്ചു നോക്കൂ ). സൂര്യന്റെ സ്ഥാനവും, ഭൂമിയുടെ കാന്തികപ്രഭാവവുമൊക്കെ ഉപയോഗപ്പെടുത്തിയാണ് ഇവരുടെ ദിശാനിർ‍ണയം. പറക്കാന് തുടങ്ങുന്നതിനു മുമ്പ് തൊലിക്കടിയില് സംഭരിക്കുന്ന കൊഴുപ്പ് കൂടുതല് ഊർ‍ജം ഉത്പാദിപ്പിക്കാന് കഴിവുള്ളതാണ്. പറക്കുന്നതിനിടയില് ഇരതേടലൊഴിവാക്കുകയും ചെയ്യാം\nSilver gull [Chroicocephalus novaehollandiae]\nഇത്തരത്തില് പക്ഷികള് സ്ഥിരമായി യാത്രപോകുന്ന ചില പറക്കല്‍പാതകളെ നിരീക്ഷകർ രേഖപ്പെടുത്തിയിട്ടുണ്ട്. യുറോപ്പിന്റെ മധ്യഭാഗത്തുനിന്നും വടക്കന്മേഖലയില് നിന്നുമൊക്കെ ഇന്ത്യന് ഉപഭൂഖണ്ഡത്തിന്റെ തെക്കേഅറ്റത്തെക്കും ഇന്ത്യന് സമുദ്രത്തിലെ ദ്വീപുകളിലേക്കുമൊക്കെ പക്ഷികള് ദേശാടനം ചെയ്യുന്ന അത്തരമൊരു പാതയെ “central Asian flyway” എന്നാണ് വിളിക്കുന്നത്. ഈ പാത പിന്തുടരുന്ന പക്ഷികളാണ് കോള്‍നിലങ്ങളിലും കുട്ടനാട്ടിലുമൊക്കെ നാം ധാരാളമായി കാണുന്ന “ദേശാടനപ്പക്ഷികള്”. സാധാരണ നെല്കൃഷിയൊക്കെ കഴിഞ്ഞു ചതുപ്പ്നിലങ്ങള് ഒഴിച്ചിടുന്ന സമയത്താണ് ഇവയുടെ വരവ്. നമ്മുടെ പഴയകാല കാർ‍ഷികകലണ്ടറുകള് തയ്യാറാക്കുന്നതില് ഒരു പക്ഷെ ഇവരുടെ വരവിനും പങ്കുണ്ടായിരുന്നിരിക്കാം. തൃശ്ശൂർ, മലപ്പുറം ജില്ലകളിലെ കോള്-നിലങ്ങളെയും, കോട്ടയം, ആലപ്പുഴ, പത്തനംതിട്ട, കൊല്ലം ജില്ലകളിലായി കിടക്കുന്ന വേമ്പനാട് നീർ‍ത്തടങ്ങളെയും ചേർ‍ത്ത് പൊതുവായി പറയുന്ന കോള്-വേമ്പനാട് നിലങ്ങളിലാണ് ഇത്തരം ദേശാടനപ്പക്ഷികള് വരുന്നതെന്ന് പറയുമെങ്കിലും, കേരളത്തിലുടനീളം, ഇത്തരം ദീർ‍ഘദൂരദേശാടകരുടെ സാന്നിദ്ധ്യം കാണാറുണ്ട്.\nCentral Asian, East Asian–Australasian, and West Pacific migratory bird flyways. Image via Wikimedia Commons\nലോകത്തെ തന്നെ ഏറ്റവും ദൈർ‍ഘ്യമുള്ള ഇത്തരം സഞ്ചാരപാതകളിലൊന്നാണ് ഉത്തരധ്രുവത്തിനടുത്തുള്ള അലാസ്ക മുതല് ഏതാണ്ട് അന്റാർ‍ട്ടിക്ക വരെ നീണ്ടുകിടക്കുന്ന “East-Asian Australasian Flyway”. ഇരുപത്തിരണ്ടു രാജ്യങ്ങളിലൂടെ അമ്പതു ലക്ഷം പക്ഷികള് ഇതുവഴി ഓരോ വർ‍ഷവും കടന്നുപോകുന്നുണ്ടെന്ന് അനുമാനിക്കപ്പെടുന്നു. ഈ പാതയിലെ പ്രധാന താവളങ്ങളില് ഒന്നാണ് തെക്കന് ഓസ്ട്രലിയയിലെ Adelaide. കേരളം പോലെ തന്നെ “പച്ചയാം വിരിപ്പിട്ട Adelaide മലനിരകളില് തലചായ്ച്ചും St.Vincent ഉള്‍ക്കടലിന്റെ സ്വച്ഛാബ്ധിമണല്ത്തിട്ടാം പാദോപധാനംപൂണ്ടും പള്ളികൊണ്ടീടുന്ന” ഒരു ഭൂപ്രദേശമാണിത്. “Adelaide Hills” എന്നറിയപ്പെടുന്ന മലനിരകളും കടല്‍ത്തീരവും തമ്മിലുള്ള ശരാശരി ദൂരം ഇരുപത് കിലോമീറ്റർ മാത്രമാണ്. നൂറ്റിയിരുപതോളം പക്ഷികളെ തിരിച്ചറിഞ്ഞിട്ടുള്ളതില് നാല്പ്തോളമെണ്ണം ദീർ‍ഘദൂരദേശാടകരാണ്, അതും സൈബീരിയയില് നിന്നുമൊക്കെ. ഈ പ്രദേശത്തിന്റെ പാരിസ്ഥിതികപ്രാധാന്യം മനസിലാക്കിയാണ് തീരപ്പക്ഷികള് (shorebirds) കൂടുതലായി എത്തുന്ന അറുപതു കിലോമീറ്റർ തീരം “Adelaide International Bird Sanctury” എന്ന പേരില് രണ്ടായിരത്തിപതിനാറില് സംരക്ഷിതമേഖലയായി പ്രഖ്യാപിക്കുന്നത്.\nകേരളമുള്‍പ്പെടുന്ന ട്രോപ്പിക്കല് മേഖലയുമായി താരതമ്യം ചെയ്യുമ്പോള് ഗംഭീരജൈവവൈവിധ്യമൊന്നും ഇല്ലെങ്കിലും പ്രകൃതിയെ സംരക്ഷിക്കുന്നതിലും ഇണങ്ങിജീവിക്കുന്നതിലും ഇവിടുള്ളവരുടെ ജീവിതരീതിയും സംസ്കാരവും ഒരുപാട് വികസിതമാണ്. ഇപ്പോഴും നിലനില്‍ക്കുന്ന, ലോകത്തെ തന്നെ ഏറ്റവും പഴക്കമുള്ള സമൂഹങ്ങളിലൊന്നായ ഓസ്ട്രേലിയന് അബോറിജിനല് വംശജരുടെ ആചാരങ്ങളിലും വിശ്വാസങ്ങളിലും പ്രകൃതിശക്തികള്‍ക്കാണ് പ്രാധാന്യം. നമ്മുടെ ഈ പക്ഷിസങ്കേതത്തിനു “വീനായ്‌ചിനായ്‌ചി-പാന്കെർ-അ (Winaityinaityi Pangkara) ” എന്നാണ് അബോറിജിനല് വംശമായ “കൌർ‍ണ”യുടെ ഭാഷയില് പറയുന്നത്. പക്ഷികളുടെ സ്വർ‍ഗം എന്നാണ് അർ‍ഥം. വിദേശികളുടെ വരവോടെ വന്‍തോതില് പ്രകൃതിനശീകരണം ഉണ്ടായെങ്കിലും നിയതമായ ബ്രിട്ടീഷ് രീതികള് പ്രാബല്യത്തില് വന്നതോടെ ഏറ്റവുമധികം പ്രകൃതിയോടിണങ്ങി ജീവിക്കുന്ന സമൂഹങ്ങളിലൊന്നായി ആസ്ട്രേലിയ മാറുകയായിരുന്നു.\nAdelaide നഗരത്തിനു വടക്കായി ജനവാസകേന്ദ്രങ്ങളിലൂടെ അറുപത് കിലോമീറ്റർ തീരപ്രദേശമാണ് നിയമപരമായി സംരക്ഷിക്കപ്പെട്ടിട്ടുള്ളത്. രസകരമായ ഒരു കാര്യം ഇന്ത്യയിലെ പോലെ തന്നെ 1972 ലെ ഒരു വന്യജീവി നിയമമാണ് ഇവിടെയും വന്യജീവിസംരക്ഷണത്തിന്റെ അടിസ്ഥാനമെന്നതാണ്. സംരക്ഷിതകേന്ദ്രമെന്നാല് കമ്പിവേലി കെട്ടിയോ മറ്റോ വേർ‍തിരിച്ചിട്ടൊന്നുമില്ല. സുരക്ഷാപ്രശ്നങ്ങളൊഴിച്ചാല് മിക്കവാറുമെല്ലായിടത്തും ഏതു സമയത്തും പ്രവേശിക്കാം. ചില ഭാഗങ്ങളില് കാല്‍നടയായി മാത്രമേ സഞ്ചാരം അനുവദിച്ചിട്ടുള്ളൂ. സൈക്കിള് സവാരി ഇവിടത്തെ പ്രിയവിനോദങ്ങളില് ഒന്നാണ് . ചിത്രങ്ങളെടുക്കുന്നതിനു നിയന്ത്രണങ്ങള് ഇല്ലെങ്കിലും മറ്റുള്ളവരുടെ സ്വകാർതയെ മാനിക്കുവാനും ജീവജാലങ്ങള്‍ക്ക് ദോഷം വരുത്തുവാതിരിക്കാനും ശ്രദ്ധിക്കണം. വേനല്‍ക്കാലത്ത് ഉരഗവർ‍ഗങ്ങളെയും സൂക്ഷിക്കണം. വ്യക്തമായ നിർ‍ദേശങ്ങളും അറിയിപ്പുകളും അതാതിടങ്ങളില് പ്രദർ‍ശിപ്പിച്ചിട്ടുള്ളതിനു പുറമേ GPS മാപ്പുകള് ഉള്‍പ്പെടെയുള്ള വിവരങ്ങള് വെബ്സൈറ്റുകളിലും ലഭ്യമാണ്.\nഈസ്റെരുമായി ബന്ധപ്പെട്ടു ഒരാഴ്ചയോളം അവധികിട്ടിയപ്പോഴാണ് സങ്കേതം ഏതാണ്ട് മുഴുവനായി സന്ദർ‍ശിക്കാന് കഴിഞ്ഞത്. ഒക്ടോബറില് വന്നു തുടങ്ങുന്ന പക്ഷികള് ഏപ്രില് പകുതിയോടെ തിരിച്ചുപോകുമെങ്കിലും സാധാരണ കാണാന് സാധ്യതയുള്ള Black Swan, red Caped Plover, Masked lapwing, Silver Gull, Australian Pelican, White faced Heron, Grey teal പിന്നെ അത്ര സാധാരണമല്ലാത്ത Australian Shelduck എന്നിവയുള്‍പ്പെടെ ഇരുപതോളം നീർ‍പ്പക്ഷികളെ കാണാന് സാധിച്ചു. red knot ന്റെ നൂറോളം വരുന്നൊരു കൂട്ടവും stint കളുടെ അമ്പതിനുമേല് വരുന്നൊരു കൂട്ടവും അവിടെയുണ്ടായിരുന്നു. കൊതുമ്പുവള്ളം പോലൊരു ചെറിയ കയാക്ക് വാടകക്കെടുത്താല് തീരത്തോട് ചേർ‍ന്ന് തുഴഞ്ഞുപോയി പക്ഷികളെ കാണാം. വള്ളം തുഴയുന്നതില് ശ്രദ്ധപതിപ്പിച്ചതിനാല് ഇത് വേണ്ടവിധം ഉപയോഗപ്പെടുത്താന് കഴിഞ്ഞില്ല. കണ്ടലുള്ള സ്ഥലങ്ങളില് കരയോടടുപ്പിക്കാന് കഴിയാത്തവിധം വേലികെട്ടിതിരിച്ചിട്ടുണ്ട്. ഇങ്ങനെ തുഴയുമ്പോള് പലപ്പോഴും പെലിക്കനുകള് കയ്യെത്തും ദൂരത്ത് വന്നപ്പോഴാണ് അവയുടെ ഭീമാകാരം ബോധ്യമായത്. കറുത്ത അരയന്നങ്ങള് ചെറുതിരകള്‍ക്കൊപ്പിച്ച് നീന്തുന്നത് കൌതുകകരമായ കാഴ്ചയാണ്. മനുഷ്യരില് നിന്ന് വലിയ ഉപദ്രവമില്ലാത്തതിനാലാകാം പക്ഷികള് നമ്മുടെ വളരെ അടുത്തൊക്കെ വരും.\nഇരുനൂറ്റിയറുപതോളം ജൈവജാതികളെയാണ് Adelaide പക്ഷിസങ്കേതത്തില് തിരിച്ചറിഞ്ഞിട്ടുള്ളത്. കർ‍ള്യു മണലൂതി, കല്ലുരുട്ടിക്കാട, red knot , തുടങ്ങി തദ്ദേശീയരും ദേശാടകരുമായ പക്ഷികള്‍ക്ക് പുറമേ കണ്ടലുകളുടെയും, മറ്റു നദി,കര,കടല് എന്നിവയുമായി ബന്ധപ്പെട്ട ആവാസവ്യവസ്ഥകളുടെയൊക്കെ സംരക്ഷണവും ലക്ഷ്യമിടുന്നു. ഇവിടെയുള്ള പല ജനവാസകേന്ദ്രങ്ങളും ഇവയോക്കെയുമായി ബന്ധപ്പെട്ടാണ് നിലനില്‍ക്കുന്നത് തന്നെ.\nLittle Pied Cormorant [Microcarbo melanoleucos]\nഇത്രയുമൊക്കെ പറയുമ്പോള് ഗോഡ്വിറ്റുകളെ പറ്റി പറയാതെ വയ്യ. അലാസ്കയില് നിന്നും ശാന്തസമുദ്രത്തിനു കുറുകെ ഒന്‍പത് ദിവസം കൊണ്ട് പതിനോരായിരം കിലോമീറ്റർ നിർ‍ത്താതെ പറന്നു ന്യൂസിലണ്ടിലെത്തിയ ഒരു പെണ്ഗോഡ്വിറ്റാണ് രേഖപ്പെടുത്തിയിട്ടുള്ളതില് വച്ച് ഏറ്റവും അത്ഭുതപ്പെടുത്തിയ ദേശാടകരിലൊന്ന്. ശാന്തസമുദ്രത്തിന്റെ തെക്കന്‍ഭാഗത്ത് കുവാക അഥവാ ഗോട്വിറ്റുകളെ ആരാധിക്കുന്ന ജനങ്ങളുണ്ട്. ആർടിക് പ്രദേശത്തുനിന്നും എല്ലാ വർ‍ഷവും കൃത്യമായി Adelaide ല് എത്തുന്ന ഒരു ഗോട്വിറ്റിനെ “ഗോ-ഗോ ഗോട്വിട്റ്റ്” എന്നാണു വിളിക്കുന്നത്. 2012 ല് ടാഗ് ചെയ്യപ്പെട്ട ഈ പക്ഷിയെ കഴിഞ്ഞ വർഷം ചൈനയില് വച്ച് കണ്ടതിനു ശേഷം പിന്നീട് ഈ വർഷം മാർ‍ച്ചില് ആണ് Adelaide ല് കണ്ടെത്തുന്നത്. സാധാരണക്കാർ‍ക്കിടയിലും പത്രമാധ്യമങ്ങളിലും ചർ‍ച്ച ചെയ്യപ്പെട്ട വിഷയമായിരുന്നു അത്.\nസംരക്ഷിതമേഖലയുടെ തെക്കേ അറ്റത്തുള്ളതും പ്രസിദ്ധവുമായ തോംപ്സണ് ബീച്ചിലെ വഴികള്‍ക്ക് Heron Crescent, Kestrel Crescent, Teal Crescent , Sandpiper drive, Tern Crescent, Curlew crescent, Plover Avenue, Stint Avenue, Shearwater Way, Chat Court, Skua Court, Gannet Court, Petrel crescent, Gull Court, Prion Court എന്നീ രീതിയില് പക്ഷികളുടെ പേരാണ് ഇട്ടിട്ടുള്ളത്. ഇംഗ്ലീഷ് എഴുത്തുകാരനും പക്ഷിനിരീക്ഷകനുമായിരുന്ന ജോണ് റുസ്കിന്റെ ബഹുമാനാർ‍ത്ഥമാണെന്ന് തോന്നുന്നു ഒരു പ്രധാന വഴിയുടെ പേർ Ruskin road എന്നാണ്. കേരളത്തില് പക്ഷികളുടെയും മൃഗങ്ങളുടെയുമൊക്കെ പേരില് പലരെയും കളിയാക്കി വിളിക്കാറുണ്ടെങ്കിലും ഏതെങ്കിലും വഴികള്‍ക്കോ പാലങ്ങള്‍ക്കോ അങ്ങനെ പേർ നല്‍കിയതായി അറിവില്ല. ചില സ്ഥലപ്പേരുകള് ഉണ്ടെന്നു തോന്നുന്നു.\nDry Creek salt crystallisation pans. Image – Gary Sauer-Thompson [CC BY-SA 2.0] via Wikimedia Commons\nടോറന്‍സ് നദിയുടെ അഴിമുഖത്തോട് ചേർ‍ന്ന് കിടക്കുന്ന ഭാഗങ്ങള് സ്വകാര്യ വ്യക്തികളുടെ കൈവശമുള്ള വമ്പന് ഉപ്പുപാടങ്ങളാണ്. ഉപ്പു വ്യവസായം ലാഭകരമല്ലാതെ വന്നപ്പോള് ചിലഭാഗങ്ങളില് വ്യവസായപാർ‍ക്കുകളും ആരംഭിച്ചിട്ടുണ്ട്. എന്നാല് എണ്‍പതോളം വർ‍ഷങ്ങളായി ഉപ്പുനിർ‍മാണത്തിന് ഉപയോഗിക്കാത്ത സ്ഥലങ്ങള് പാരിസ്ഥിതികമായി വലിയ പ്രാധാന്യമുള്ളതായതിനാല് സംരക്ഷിക്കപ്പെടെണ്ടതാണ് എന്ന ആവശ്യം തെക്കന് ഓസ്ട്രേലിയയിലെ ഒരു പരിസ്ഥിതികൂട്ടായ്മയും പക്ഷിനിരീക്ഷകസംഘവും രാഷ്ട്രീയനേതൃത്വത്തിന്റെ പിന്തുണയോടെ തിരഞ്ഞെടുപ്പ് സമയത്ത് അവതരിപ്പിക്കയുണ്ടായി. തുടർ‍ന്ന് വന്ന ഗവർ‍ന്മെന്റ് ഉത്സാഹത്തോടെ ഈ പദ്ധതി നടപ്പിലാക്കുകയും ചെയ്തു. സംരക്ഷിതപ്രദേശത്തിന് പുറത്താണെങ്കിലും ഈ ഉപ്പുപാടങ്ങളിലാണ് കൂടുതല് പക്ഷികളും മറ്റും\nടൂറിസം സ്റ്റേറ്റിന്റെ ഒരു പ്രധാനവരുമാനമാർ‍ഗമായതിനാല് ഇവിടെ കൂടുതല് വികസനം നടത്തുന്നതിനു പദ്ധതിയുണ്ട്. പരിസ്ഥിതിനാശമല്ല മറിച്ചു മനുഷ്യനെ പ്രകൃതിയോട് അടുപ്പിക്കാനാണ് ഈ നാട്ടില് അത്തരം വികസനപ്രവർ‍ത്തനങ്ങള് ഉദ്ദേശിക്കുന്നത് എന്നതാണ് ഇതുവരെയുള്ള അനുഭവം. അതുകൊണ്ട് തന്നെ അതില് പാരിസ്ഥിതികമായി വലിയ ദോഷം സംഭവിക്കുമെന്ന ആശങ്കയില്ല.\nGo-go Godwit https://www.adelaidenow.com.au/news/south-australia/gogo-godwit-is-back-from-his-regular-flights-to-the-arctic/news-story/8c6b832607a788dda9a8b944670bbc3a\nAdelaide International Bird Sanctuary https://www.naturalresources.sa.gov.au/adelaidemtloftyranges/plants-and-animals/adelaide-bird-sanctuary\nPrepared by; Vishnu B


1000 രൂപ നോട്ടുകളില് അച്ചടി പിശക്. പരാതിപ്പെടുന്നവര്‍ക്ക് മാറ്റി നല്‍കാന് ബാങ്കുകള്‍ക്ക് റിസര്‍വ് ബാങ്ക് നിര്‍ദ്ദേശം » www.pravasicorner.com\n« ജസ്റ്റിസ് എ.കെ. ബഷീര് പുതിയ ഉപ ലോകായുക്ത\nയു.പി യില് 1000 രൂപ കോടി നിക്ഷേപിക്കുമെന്ന് എം.എ.യുസഫലി »\nപുതുതായി ലഭിക്കുന്ന 1000 രൂപയുടെ കറന്‍സി നോട്ടുകള് ഒറിജിനല് അല്ല എന്ന് പരാതിപ്പെടുന്ന ഉപഭോക്താക്കള്‍ക്ക് പ്രസ്തുത നോട്ട് സ്വീകരിച്ചു പുതിയത് നല്‍കണമെന്ന് റിസര്‍വ് ബാങ്ക് ഇന്ത്യയിലെ ബാങ്കുകള്‍ക്ക് നിര്‍ദ്ദേശം നല്‍കി.\nസര്‍ക്കാര് ഉടമസ്ഥതയിലുള്ള സെക്യൂരിറ്റി പ്രിന്‍റിംഗ് ആന്‍ഡ് മിന്റിംഗ് കോര്‍പ്പറേഷന് ഓഫ് ഇന്ത്യയുടെ (SPMCIL) പ്രസ്സുകളില് പുതുതായി അച്ചടിച്ച 300 കോടി കറന്‍സി നോട്ടുകളിലാണ് പിശകുകള് ഉള്ളതായി കണ്ടെത്തിയിട്ടുള്ളത്. ഇതില് 100 കോടിയുടെ നോട്ടുകള് ഇതിനകം തന്നെ ബാങ്കുകളിലേക്കു മാറ്റുകയും ടെല്ലര് മെഷീനുകളിലൂടെ വിതരണം ചെയ്തായുമാണ് സ്ഥിരീകരിച്ചിട്ടുള്ളത്.\nവ്യക്തികളുടെ കൈകളില് എത്താന് സാധ്യതയുള്ള ഇത്തരത്തിലുള്ള നോട്ടുകളാണ് മാറ്റി കൊടുക്കുന്നതിനായി നിര്‍ദ്ദേശിച്ചിട്ടുള്ളത്. ഇവ പ്രത്യക്ഷത്തില് അസ്സല് നോട്ടുകളാണെന്ന് തോന്നുമെങ്കിലും സൂക്ഷ്മ പരിശോധനയില് മാത്രമേ ഇവയുടെ പിശകുകള് കാണാന് സാധിക്കൂ. ഈ നോട്ടുകള് ബാങ്കുകള്‍ക്ക് പിന്നീട് റിസര്‍വ് ബാങ്കില് നിന്നും മാറ്റിയെടുക്കാമെന്നും റിസര്‍വ് ബാങ്ക് ഔദ്യോഗിക വക്താവ് വ്യക്തമാക്കുന്നു.\nമധ്യപ്രദേശിലെ ദേവാസ്, മഹാരാഷ്ട്രയിലെ നാസിക്, കര്‍ണാടകയിലെ മൈസൂര്, പഷിച്മ ബംഗാളിലെ സല്‍ബോനി എന്നിവിടങ്ങളിലാണ് ബാങ്ക് നോട്ടുകള് അച്ചടിക്കുന്നത്. ഇതില് ദേവാസിലെയും നാസിക്കിലെയും പ്രസ്സുകള് സര്‍ക്കാരിന്‍റെ പൂര്‍ണ്ണ ഉടമസ്ഥതയിലുള്ള സെക്യൂരിറ്റി പ്രിന്‍റിംഗ് ആന്‍ഡ് മിന്റിംഗ് കോര്‍പ്പറേഷന് ഓഫ് ഇന്ത്യയുടെതാണ്.\nമൈസൂരിലെയും, സല്‍ബോനിയിലേയും പ്രസ്സുകളില് നോട്ടുകള് അച്ചടിക്കുന്നത് റിസര്‍വ് ബാങ്ക്അധികാര പരിധിയിലുള്ള ഭാരതീയ റിസര്‍വ് ബാങ്ക് നോട്ട് മുദ്രണ് പ്രൈവറ്റ് ലിമിറ്റഡ് (BRBNMPL) ആണ്.\nരണ്ടാം പാസ്പോര്‍ട്ട് മാറ്റി നല്‍കാന് എംബസ്സി ആരെയും അധികാരപ്പെടുത്തിയിട്ടില്ല\nഇളവ് സമയ പരിധി നീട്ടില്ല, പ്രവര്‍ത്തനങ്ങള് ഊര്‍ജ്ജിതമാക്കാന് ലേബര് ഓഫീസുകള്‍ക്ക് നിര്‍ദ്ദേശം\nPermanent link to this article: http://pravasicorner.com/?p=18115


July 9, 2019 – IRINJALAKUDALIVE.com\nസെന്‍റ് ജോസഫ്‌സ് കോളേജിൽ കോൺവൊക്കേഷൻ ചടങ്ങ് നടന്നു\nഇരിങ്ങാലക്കുട : സെന്‍റ് ജോസഫ്‌സ് കോളേജിൽ 2019-20 വർഷത്തെ കോൺവൊക്കേഷൻ ചടങ്ങ് നടന്നു. കോളേജ് ഓഡിറ്റോറിയത്തിൽ നടന്ന ചടങ്ങിൽ തൃശൂർ അമല ഇൻസ്റ്റിറ്റ്യൂട്ട് ഓഫ് മെഡിക്കൽ സയന്സസിലെ ഡയറക്ടർ ഫാ. ഫ്രാൻസിസ് കുരിശ്ശേരി സി.എം.ഐ മുഖ്യാതിഥിയായിരുന്നു. കോളേജ് പ്രിൻസിപ്പൽ ഡോ. സിസ്റ്റർ ഇസബെൽ വിദ്യാർത്ഥികൾക്ക് പ്രതിജ്ഞ ചൊല്ലിക്കൊടുത്തു. വൈസ് പ്രിൻസിപ്പൽമാരായ ഡോ. സി ആശാ, ഡോ. സി. ബ്ലെസ്സി, എക്സാം കൺട്രോളർ ഡോ. ആശാ തോമസ്, വകുപ്പ് മേധാവികൾ എന്നിവർ വേദിയിൽ സന്നിഹിതരായിരുന്നു.\nഇരിങ്ങാലക്കുട : ഫെവിക്കോൾ നിർമ്മാതക്കളായ പിഡിലൈറ് ഇൻഡസ്ട്രീസും ഇരിങ്ങാലക്കുട കോർട്ട് സൈഡ് റോഡിലുള്ള സൗപർണിക സ്കൂൾ ഓഫ് ഫാഷൻ ഡിസൈനിങ്ങും സംയുക്തമായി സംഘടിപ്പിച്ച മൂന്നു ദിവസത്തെ സൗജന്യ ഫോക്ക് ആർട്സ് പെയിന്റിംഗ് പരിശീലനം ആരംഭിച്ചു. ജൂലൈ 8,9,10 തീയതികളിൽ സൗപർണികയിൽ നടക്കുന്ന പരിശീലന പരിപാടിയിൽ കലംകാരി, മധുപനി, വരളി, പടചിത്ര, ഘോണ്ട എന്നീ പെയിന്റിംഗ് പരിശീലനമാണ് നൽകുന്നത്. പിഡിലൈറ് കമ്പനിയുടെ ഫെവിക്രിൽ എക്സ്പെർട് രേഖ അനിൽകുമാർ ക്ലാസുകൾ നയിച്ചു. സൗപർണിക\nഇരു വൃക്കകളും തകരാറിലായ കുടുംബിനി സഹായം തേടുന്നു\nമുരിയാട് : ഇരു വൃക്കകളും തകരാറിലായ കുടുംബിനി സഹായം തേടുന്നു. മുരിയാട് ആരംഭ നഗറിൽ വർക്ക്ഷോപ്പ് തൊഴിലാളിയായ വെളിയത്ത് സുരേഷിന്‍റെ ഭാര്യ അജിത (45)യാണ് ഇരു വൃക്കകളും പ്രവർത്തനം നിലച്ചതിനെ തുടർന്ന് ഉദാരമതികളുടെ സഹായം തേടുന്നത്. ഇപ്പോൾ ആഴ്ചയിൽ3തവണ ഡയാലിസിസ് നടത്തിയാണ് അജിതയുടെ ജീവൻ നിലനിർത്തിയിരിക്കുന്നത്. രണ്ട് മക്കളാണ് അജിതക്ക് ആതിരയും വിഷ്ണുവും ഇളയ മകൻ പഠിക്കുന്നു. സുരേഷിന് ഡയാലിസിസിന് വേണ്ട പണം പോലും കണ്ടെത്താനാവുന്നില്ല. കിഡ്നി\nഭിന്നശേഷികാർക്കായി ഉപകരണങ്ങൾ വിതരണം ചെയ്തു\nപൂമംഗലം : പൂമംഗലം ഗ്രാമപഞ്ചായത്തിൽ ഭിന്നശേഷികാർക്കായി ഒരു ലക്ഷത്തി എഴുപത്തി അയ്യായിരം രൂപയുടെ ഉപകരണങ്ങൾ വിതരണം ചെയ്തു. ഗ്രാമപഞ്ചായത്ത് ഹാളിൽ പഞ്ചായത്ത് പ്രസിഡണ്ട് വർഷ രാജേഷ് വിതരണം ഉദ്‌ഘാടനം ചെയ്തു. പഞ്ചായത്ത് വൈസ് പ്രസിഡണ്ട് വിനോദ് അദ്ധ്യക്ഷനായിരുന്നു. വികസന സ്റ്റാൻഡിങ്ങ് കമ്മിറ്റി ചെയർപേഴ്സൺ കവിത സുരേഷ് സന്നിഹിതയായിരുന്നു. ഐ സി ഡി എസ് സൂപ്പർവൈസർ ബീന കെ.ജെ സ്വാഗതവും ജോയസ് നന്ദിയും പറഞ്ഞു.\nബ്ലോക്ക്തല കർഷകസഭ ക്രോഡീകരണ യോഗം\nവെള്ളാങ്ങല്ലൂർ : വെള്ളാങ്ങല്ലൂർ ബ്ലോക്ക് തല കർഷകസഭ ക്രോഡീകരണ യോഗം കൊടുങ്ങല്ലൂർ എം.എൽ.എ. അഡ്വ. വി.ആർ. സുനിൽ കുമാർ ഉദ്ഘാടനം ചെയ്തു. വെള്ളാങ്ങല്ലൂർ ബ്ലോക്ക് പഞ്ചായത്ത് പ്രസിഡണ്ട് കെ.എസ്.രാധാകൃഷ്ണൻ അദ്ധ്യക്ഷത വഹിച്ച യോഗത്തിൽ വൈസ് പ്രസിഡണ്ട് വത്സലബാബു, വികസനകാര്യ സ്റ്റാന്റിങ്ങ് കമ്മിറ്റി ചെയർമാൻ ടി.കെ. ഉണ്ണികൃഷ്ണൻ, പൂമംഗലം പഞ്ചായത്ത് പ്രസിഡണ്ട് വർഷ രാജേഷ്, വെള്ളാങ്ങല്ലൂർ പഞ്ചായത്ത് പ്രസിഡണ്ട് പ്രസന്ന അനിൽകുമാർ എന്നിവർ സംസാരിച്ചു പുത്തൻചിറ കൃഷി ഓഫീസർ പി. റിങ്കു\nകുലശേഖര വിദൂഷക നാട്യോത്സവം സമാപിച്ചു\nഇരിങ്ങാലക്കുട : അമ്മന്നൂർ ചാച്ചു ചാക്യാർ സ്മാരക ഗുരുകുലത്തിന്‍റെ ആഭിമുഖ്യത്തിൽ ജൂലായ് ഒന്നു മുതൽ എട്ടുവരെ നടന്ന 11-ാമത് ഗുരുസ്മരണ കൂടിയാട്ട മഹോത്സവത്തിന്‍റെ ഭാഗമായ കുലശേഖര വിദൂഷക നാട്യോത്സവം സമാപിച്ചു. നാട്യോത്സവത്തിന് സമാപനം കുറിച്ചു കൊണ്ട് നടന്ന സുഭദ്രാധനഞ്ജയം രണ്ടാമങ്കം കൂടിയാട്ടത്തിൽ വിദൂഷകനായി മാർഗ്ഗി സജീവ് നാരായണച്ചാക്യാർ, അർജ്ജുനനായി മാർഗ്ഗി രാമൻ ചാക്യാർ, കല്പലതികയായി ഡോ. അപർണ്ണ നങ്ങ്യാർ, സുഭദ്രയായി കപില വേണു, ഷഡ്പദികയായി ഭാഗീരഥി പ്രശാന്ത് എന്നിവർ അരങ്ങിലെത്തി.\nബേബി ഫ്രണ്ടിലി ടോയ്ലറ്റും ആധുനീക രീതിയിലുള്ള അടുക്കളും പടിയൂരിലെ അംഗൻവാടിക്ക് സ്വന്തം\nപടിയൂർ : പടിയൂർപഞ്ചായത്തിലെ ആദ്യത്തെ ബേബി ഫ്രണ്ടിലി ടോയ്ലറ്റും ആധുനീക രീതിയിലുള്ള അടുക്കളയും ഇനി നാലാം വാർഡിലെ 85ാം നമ്പർ അംഗൻവാടിയ്ക്ക് സ്വന്തം. ഗ്രാമപഞ്ചായത്ത് പ്രസിഡന്റ് സി എസ് സുധൻ ഉദ്‌ഘാടനം നിർവ്വഹിച്ചു. വാർഡ് മെമ്പർ കെ.പി കണ്ണൻ അദ്ധ്യക്ഷത വഹിച്ച യോഗത്തിൽ ബ്ലോക്ക് പ്രസിഡന്റ് കെ എസ് രാധാകൃഷ്ണൻ മുഖ്യതിഥിയായിരുന്നു. ഐ സി ഡി എസ് സുപ്പർവെസർ അംഗൻവാടി ടീച്ചർമാർ മാതാപിതാക്കൾ എന്നിവർ പങ്കെടുത്ത യോഗത്തിൽ സൗമിനി കണ്ണൻ\nബസ് സ്റ്റാൻഡിലെ കൂടൽമാണിക്യ ക്ഷേത്ര കവാടത്തിന്‍റെ പുനർനിർമ്മാണം ആരംഭിക്കുന്നു, ഡിസംബർ 31നകം തീർക്കും\nഇരിങ്ങാലക്കുട : ഇരിങ്ങാലക്കുട ബസ് സ്റ്റാൻഡ് പരിസരത്തെ പൂർത്തിയാകാതെ കിടക്കുന്ന ശ്രീ കൂടൽമാണിക്യ ക്ഷേത്ര കവാടത്തിന്‍റെ പുനർനിർമ്മാണ പ്രവർത്തനങ്ങൾ ആരംഭിക്കുവാൻ ധാരണയായി. 2019 ഡിസംബർ 31നകം ഭക്തജന ട്രസ്റ്റ് പണി പൂർത്തിയാക്കി ദേവസ്വത്തിന് സമർപ്പിക്കും. ഇതിനു മുന്നോടിയായി ദേവസ്വം ചെയർമാൻ യു പ്രദീപ് മേനോൻ, എൻജിനിയർ പ്രൊഫ. ലക്ഷമനൻ നായർ, കവാടം സമർപ്പിക്കുന്ന ഭക്തജന ട്രസ്റ്റിന്റെ ഭാരവാഹികളായ മണക്കാട് പരമേശ്വരൻ നമ്പൂതിരി, നളിൻ ബാബു, കേണൽ രവി, കവാടത്തിന്‍റെ പണികൾ\nസെന്‍റ് ജോസഫ്‌സ് കോളേജിൽ സീറ്റൊഴിവ്\nഇരിങ്ങാലക്കുട : സീറ്റ് വർദ്ധനവിനെ തുടർന്ന് ഇരിങ്ങാലക്കുട സെന്‍റ് ജോസഫ്‌സ് കോളേജിൽ സെൽഫ് ഫിനാൻസ് കോഴ്സുകളിൽ സീറ്റൊഴിവ്. എം.എസ്.സി ബയോടെക് നോളജി, ബി.എ. ഇംഗ്ലീഷ്, ബി.കോം ഫിനാൻസ്, ബി.കോം കമ്പ്യൂട്ടർ അപ്ലിക്കേഷൻ, ബി.എസ്.സി സൈക്കോളജി, ബി.എസ്.ഡബ്ല്യു, ബി.ബി.എ, ബി.സി.എ, എം.എസ്.സി കമ്പ്യൂട്ടർ സയൻസ് എന്നീ കോഴ്സുകളാണ് ഒഴിവ്. അഡ്മിഷന് ആവശ്യമായ രേഖകളുമായി വിദ്യാർഥികൾ ഹാജരാകണമെന്ന് പ്രിൻസിപ്പൽ അറിയിച്ചു


നീയാണെന്റെ വീട്, എന്റെ ലോകം; നല്ലപാതിക്ക് സൗബിന്‌റെ പിറന്നാൾ ആശംസകൾ-Soubin Shahir wife Jamia birthday\n“ഞാൻ നിന്നെ സ്നേഹിക്കുന്നു ജാമിയ സഹീർ. നീയെന്റെ എന്റെ തിളങ്ങുന്ന നക്ഷത്രമാണ്”\nUpdated: October 19, 2019 1:43:49 pm\nഭാര്യ ജാമിയ സഹീറിന് പിറന്നാൾ ആശംസകൾ നേർന്ന് നടൻ സൗബിൻ ഷാഹിർ. സൗബിനും ജാമിയും മകൻ ഒർഹാനൊപ്പം മാലിയിലാണ് പിറന്നാൾ ആഘോഷിക്കുന്നത്. ഭാര്യയുടെയും മകന്റെയും ചിത്രങ്ങളും സൗബിൻ ഇൻസ്റ്റഗ്രാമിൽ പങ്കുവച്ചിട്ടുണ്ട്.\nRead More: സ്നേഹം: ഒര്‍ഹാനൊപ്പമുള്ള ചിത്രം പങ്കു വച്ച് സൗബിന്\n“ജന്മദിനാശംസകൾ എന്റെ പ്രിയപ്പെട്ട ജാമി. നീയാണ് എന്റെ ഏറ്റവും വലിയ ശക്തിയും പിന്തുണയും. എന്നെയും നമ്മുടെ ജീവിതത്തെയും എല്ലായ്പ്പോഴും മനോഹരമായും പരിപൂർണമായും സംരക്ഷിച്ചതിന് നന്ദി. ഏറ്റവും മോശമായ സമയത്ത് പോലും നീ നമുക്കു ചുറ്റുമുള്ള നല്ലത് കാണുകയും അതിൽ വിശ്വസിക്കുകയും ചെയ്തു.. നീയാണ് എന്റെ വീട്, എന്റെ ലോകം, എന്റെ ഇനിയുള്ള ജീവിതം മുഴുവൻ നിന്നോടൊപ്പം പങ്കിടാൻ ഞാൻ ആഗ്രഹിക്കുന്നു. ഞാൻ നിന്നെ സ്നേഹിക്കുന്നു ജാമിയ സഹീർ. നീയെന്റെ എന്റെ തിളങ്ങുന്ന നക്ഷത്രമാണ്,” സൗബിൻ കുറിച്ചു.\n2017 ഡിസംബർ 16നായിരുന്നു സൗബിന്റെയും കോഴിക്കോട്ടുകാരി ജാമിയയുടെയും വിവാഹം. ഇക്കഴിഞ്ഞ മേയിൽ ഇരുവർക്കും ഒരു ആൺകുഞ്ഞ് പിറന്നു. ഒർഹാൻ എന്നാണ് മകന്റെപേര്.\nA post shared by Soubin Shahir (@soubinshahir) on Oct 18, 2019 at 12:03am PDT\nസഹസംവിധായകനായി ചലച്ചിത്ര രംഗത്തെത്തിയ സൗബിൻ പ്രേമം എന്ന ഹിറ്റ് ചിത്രത്തിലൂടെയാണ് മലയാളികളുടെ ഇഷ്ടനടനായി മാറിയത്. മഹേഷിന്റെ പ്രതികാരം, സുഡാനി ഫ്രം നൈജീരിയ, കുമ്പളങ്ങി നൈറ്റ്സ് തുടങ്ങി ഹിറ്റ് ചിത്രങ്ങളിലൂടെ സൗബിൻ താരമൂല്യമുള്ള നടനായി ഉയര്‍ന്നു.\n‘പറവ’ എന്ന ചിത്രത്തിലൂടെ സംവിധായകന് എന്ന നിലയിലും സൗബിൻ സ്വയം അഡയാളപ്പെടുത്തി. ‘സുഡാനി ഫ്രം നൈജീരിയ’ എന്ന ചിത്രത്തിലെ അഭിനയത്തിന് മികച്ച നടനുള്ള സംസ്ഥാന ചലച്ചിത്ര പുരസ്കാരവും സൗബിൻ സ്വന്തമാക്കിയിരുന്നു. കുഞ്ചാക്കോ ബോബനെ നായകനാക്കി പുതിയ ചിത്രം അനൗൺസ് ചെയ്തിരിക്കുകയാണ് സൗബിൻ.\nWeb Title: Soubin shahir wife jamia birthday


പെര്‍ഫോമെന്‍സ് ശ്രേണി മോഹിച്ച് Hyundai; i20 N-Line -ന്റെ ബുക്കിംഗ് ആരംഭിച്ചു, ഡെലിവറി ഉടന് - Malayalam DriveSpark\nപെര്‍ഫോമെന്‍സ് ശ്രേണി മോഹിച്ച് Hyundai; i20 N-Line -ന്റെ ബുക്കിംഗ് ആരംഭിച്ചു, ഡെലിവറി ഉടന്\nUpdated: Thursday, August 26, 2021, 11:54 [IST]\nരാജ്യത്തെ രണ്ടാമത്തെ വലിയ വാഹന നിര്‍മാതാക്കളാണ് കൊറിയന് നിര്‍മാതാക്കളായ Hyundai. വില്‍പ്പന വര്‍ധിപ്പിക്കുന്നതിന്റെ ഭാഗമായി നിരവധി മോഡലുകളെ അവതരിപ്പിക്കാനൊരുങ്ങുകയാണ് കമ്പനി.\nഇതിന്റെ തുടക്കമായി കഴിഞ്ഞ ദിവസമാണ് രാജ്യത്തിനായുള്ള i20 N-Line പതിപ്പിനെ കമ്പനി പരിചയപ്പെടുത്തുന്നത്. അടുത്ത മാസത്തോടെ ഇതിനെ വില്‍പ്പനയ്ക്ക് എത്തിക്കാനൊരുങ്ങുകയാണ് ഇപ്പോള് Hyundai.\nഇതിന്റെ ഭാഗമായി കൊറിയന് കാര് നിര്‍മ്മാതാവ് ഇതിനകം i20 N-Line ന്റെ ബുക്കിംഗ് ആരംഭിച്ചു. ആവശ്യക്കാര്‍ക്ക് 25,000 രൂപ ടോക്കണ് തുകയ്ക്ക് മോഡല് പ്രീ-ബുക്ക് ചെയ്യാമെന്നാണ് അറിയിച്ചിരിക്കുന്നത്. കൂടാതെ 2021 സെപ്റ്റംബര്2ന് ഹോട്ട് ഹാച്ചിന്റെ വിലയും കമ്പനി പ്രഖ്യാപിക്കും.\nപുതിയ Hyundai i20 N-Line ഇന്ത്യയില് N ലൈന് ഡിവിഷന് കീഴില് അവതരിപ്പിക്കുന്ന ആദ്യമോഡല് കൂടിയാണ്. പെര്‍ഫോമെന്‍സ് വാഹനങ്ങള് ഇഷ്ടപ്പെടുന്നവരെയും ചെറുപ്പക്കാരെയും ലക്ഷ്യമിട്ടാണ് മോഡലിനെ കമ്പനി രാജ്യത്ത് വില്‍പ്പനയ്ക്ക് എത്തിക്കുന്നത്.\nകാഴ്ചയിലും, സംസാരത്തിലും പെര്‍ഫോമെന്‍സ് വാഹനമാണെങ്കിലും മോഡലിന് ലഭിക്കുന്നത് നിലവില് വിപലണിയില് ഉള്ള സ്റ്റാര്‍ഡേര്‍ഡ് പതിപ്പില് കണ്ടിരിക്കുന്ന 1.0 ലിറ്റര് GDI ടര്‍ബോ യൂണിറ്റാണ് ലഭ്യമാക്കിയിരിക്കുന്നത്.\nഗിയര്‍ബോക്‌സ് ഓപ്ഷനുകളില്, iMT, DCT ഓപ്ഷനുകള് മാത്രമാണ് വാഗ്ദാനം ചെയ്യുന്നത്. ഇത് Hyundai-യുടെ ഔട്ട്‌ലെറ്റുകള് വഴി മാത്രമേ വില്‍ക്കുകയുള്ളുവെന്നും വ്യക്തമാക്കിയിട്ടുണ്ട്.\nN-Line -ലെ അപ്ഡേറ്റുകള് കോസ്‌മെറ്റിക് പരിഷ്‌ക്കരണങ്ങളില് മാത്രമായി പരിമിതപ്പെടുത്തിയിരിക്കുന്നുവെന്ന് വേണമെങ്കില് പറയാം. അതേസമയം മികച്ച ഫീഡ്ബാക്കും 30 ശതമാനം കട്ടിയുള്ള സസ്‌പെന്‍ഷന് സജ്ജീകരണവും നല്‍കുന്നതിന് റീക്രിബ്രേറ്റ് ചെയ്ത സ്റ്റിയറിംഗ് വീലാണ് വാഹനത്തിന് ലഭിക്കുന്നത്.\nമുന്‍വശത്ത് മാറ്റ് ബ്ലാക്ക് ഘടകങ്ങളും N-Line ലോഗോയും ഉള്ള ഒരു പുതിയ കാസ്‌കേഡിംഗ് ഗ്രില് ലഭിക്കുന്നു. കൂടുതല് മസ്‌കുലറായിട്ടുള്ള മുന് ബമ്പര് ഷാര്‍പ്പായിട്ടുള്ള വരകളും ക്രീസുകളും ഹോട്ട് ഹാച്ചിലും കമ്പനി അവതരിപ്പിക്കുന്നു.\nകൂടാതെ മുന് ബമ്പറില് ഡിഫ്യൂസറിന് അനുബന്ധമായി സ്‌പോര്‍ട്ടിയര് അലോയ് വീലുകളും മിനുസമാര്‍ന്ന സൈഡ് സ്‌കര്‍ട്ടുകളും ഉണ്ട്. അളവനുസരിച്ച്, i20 N-Line സാധാരണ i20 ന് സമാനമായിരിക്കും.\nമൊത്തത്തിലുള്ള നീളം 3,995 മില്ലീമീറ്ററിലും 1,775 മില്ലീമീറ്റര് വീതിയിലും 1,505 മില്ലീമീറ്റര് ഉയരത്തിലും തുടരുന്നു. കാറിന്റെ വീല്‍ബേസ് 2,580 മില്ലിമീറ്ററില് മാറ്റമില്ലാതെ നില്‍ക്കുമെന്നും Hyundai അറിയിച്ചു.\nഅതുപോലെ, അകത്തെ അപ്‌ഡേറ്റുകള് കാറുകളുടെ സ്‌പോര്‍ട്ടി എക്സ്റ്റീരിയറുമായി പൊരുത്തപ്പെടുന്നുവെന്ന് വേണം പറയാന്. സീറ്റുകളില് ബ്ലാക്ക് അപ്‌ഹോള്‍സ്റ്ററിയോടുകൂടിയ ഒരു ബ്ലാക്ക് ക്യാബിന് Hyundai വാഗ്ദാനം ചെയ്യും.\nകൂടാതെ എല്ലാ സോഫ്റ്റായ പ്രതലങ്ങളിലും റെഡ് നിറത്തിലുള്ള ഇരട്ട തുന്നല് കാണാം. പുതിയ ഫ്‌ലാറ്റ്-ബോട്ടം സ്റ്റിയറിംഗ് വീലും ലെതറില് പൊതിഞ്ഞിരിക്കുന്നു, അതിലും ചുവന്ന സ്റ്റിച്ചിംഗ് നല്‍കിയിട്ടുണ്ട്.\nസീറ്റുകളില് N-Line ബാഡ്ജിംഗ്, N പ്രചോദിത ഗിയര് നോബ്, അലുമിനിയം പെഡലുകള് എന്നിവയും വാഹനത്തിന്റെ അകത്തളത്തിലെ സവിശേഷതകളാണ്. ഫീച്ചര് ലിസ്റ്റ് സ്റ്റാന്‍ഡേര്‍ഡ് i20 ടര്‍ബോയുടെ റേഞ്ച്-ടോപ്പിംഗ് ആസ്ത ട്രിമിന് സമാനമാണ്.\nക്രൂയിസ് കണ്‍ട്രോള്, ആംബിയന്റ് ലൈറ്റിംഗ്, ആപ്പിള് കാര്‍പ്ലേ, ആന്‍ട്രോയിഡ് ഓട്ടോ എന്നിവയുടെ പിന്തുണയുള്ള 10.25 ഇഞ്ച് ടച്ച്‌സ്‌ക്രീന്, ബ്ലൂ ലിങ്ക് കണക്ട് കാര് ടെക്‌നോളജി, പ്രീമിയം ബോസ് സറൗണ്ട് സൗണ്ട് സിസ്റ്റം, വയര്‍ലെസ് ചാര്‍ജിംഗ് തുടങ്ങിയവ സവിശേഷതകളായി വാഹനത്തില് ഇടംപിടിക്കും.\nസുരക്ഷ സവിശേഷതകളുടെ കാര്യത്തില്, പുതിയ i20 N-Line ല് നാല് ചക്രങ്ങള്‍ക്കും ഡിസ്‌ക് ബ്രേക്കുകള്, ഇലക്ട്രോണിക് സ്റ്റെബിലിറ്റി കണ്‍ട്രോള്, ഹില് അസിസ്റ്റ് കണ്‍ട്രോള്, വെഹിക്കിള് സ്റ്റെബിലിറ്റി മാനേജ്‌മെന്റ് എന്നിവയും ലഭിക്കുന്നു.\nമറ്റ് സവിശേഷതകളില്6എയര്‍ബാഗുകള്, എബിഎസ് വിത്ത് ഇബിഡി, എമര്‍ജന്‍സി സ്റ്റോപ്പ് ലൈറ്റ്, ISOFIX, സെന്‍സറുകളുള്ള റിയര് പാര്‍ക്കിംഗ് ക്യാമറ, സീറ്റ് ബെല്‍റ്റ് റിമൈന്‍ഡര് എന്നീ ഫീച്ചറുകളും വാഹനത്തില് Hyundai വാഹനത്തില് വാഗ്ദാനം ചെയ്യും.\n1.0 ലിറ്റര് ത്രീ സിലിണ്ടര് GDI ടര്‍ബോ പെട്രോള് എഞ്ചിനാണ് വാഹനത്തിന് കരുത്ത് പകരുന്നത്. ഇതിനകം സൂചിപ്പിച്ചതുപോലെ, ഗിയര്‍ബോക്‌സ് ഓപ്ഷനുകളില് ആറ് സ്പീഡ് ഇന്റലിജന്റ് മാനുവല് ട്രാന്‍സ്മിഷനും (iMT) ഏഴ് സ്പീഡ് ഡ്യുവല് ക്ലച്ച് ട്രാന്‍സ്മിഷനും (DCT) ഉള്‍പ്പെടും. DCT പതിപ്പിന് 9.1 സെക്കന്‍ഡില് 0-100 കിലോമീറ്റര് വേഗത കൈവരിക്കാന് കഴിയുമെന്നും കമ്പനി അവകാശപ്പെടുന്നു.\nHyundai start accepting i20 n line booking delivery will start soon in india


പിണറായി സര്‍ക്കാര് ജനാധിപത്യകേരളത്തിന് അപമാനമെന്ന് ഉമ്മന്‍ചാണ്ടി; കൃപേഷിന്റെയും ശരത്‌ലാലിന്റെയും കൊലപാതകക്കേസുകള് അട്ടിമറിക്കാന് സര്‍ക്കാര് ശ്രമിക്കുന്നു. – Jaihind TV\nപിണറായി സര്‍ക്കാര് ജനാധിപത്യകേരളത്തിന് അപമാനമെന്ന് ഉമ്മന്‍ചാണ്ടി; കൃപേഷിന്റെയും ശരത്‌ലാലിന്റെയും കൊലപാതകക്കേസുകള് അട്ടിമറിക്കാന് സര്‍ക്കാര് ശ്രമിക്കുന്നു.\nതിരുവനന്തപുരം: പെരിയയില് കോണ്‍ഗ്രസ് അക്രമികളാല് കൊല്ലപ്പെട്ട യൂത്ത് കോണ്‍ഗ്രസ് പ്രവര്‍ത്തകരായ ശരത് ലാലിന്റെയും കൃപേഷിന്റെയും കൊലപാതക കേസ് അട്ടിമറിക്കാനുള്ള ആസൂത്രിത നീക്കമാണ് നടക്കുന്നതെന്ന് മുന് മുഖ്യമന്ത്രി ഉമ്മന്‍ചാണ്ടി. ഇരുവരുടെയും ചിതാഭസ്മവുമായി യൂത്ത് കോണ്‍ഗ്രസ് സംഘടിപ്പിച്ച ധീരസ്മൃതിയാത്രയുടെ സമ്മേളനത്തില് പ്രസംഗിക്കുകയായിരുന്നു ഉമ്മന്‍ചാണ്ടി.\nകൃപേഷിന്റെയും ശരത്‌ലാലിന്റെയും മരണത്തില് വേദന അനുഭവിക്കുന്ന അച്ഛന്‍മാരുടെയും അമ്മമാരുടെയും അഭിപ്രായം കൂടി ആരാഞ്ഞ് അന്വേഷണം നടത്തേണ്ടതിന് പകരം അന്വേഷണം അട്ടിമറിക്കുകയാണ്. ജനാധിപത്യകേരളത്തിന് അപമാനമാണ് ഈ സര്‍ക്കാര്. കൊലപാതകത്തിലെ പ്രതികളെ നിയമത്തിന് മുന്നില് കൊണ്ടുവരാന് സര്‍ക്കാരിന് ബാധ്യതയുണ്ട്. ക്രൈംബ്രാഞ്ച് അന്വേഷണം തുടങ്ങി മൂന്നാം ദിവസം അന്വേഷണ ഉദ്യോഗസ്ഥരെ മാറ്റിയെന്നതിന് കേരള സര്‍ക്കാര് മറുപടി പറയണം. അന്വേഷണ സംഘം കൃപേഷിന്റയും ശരത്‌ലാലിന്റെയും വീടുകളിലെത്തി കുടുംബത്തിന്റെ മൊഴിയെടുത്തതാണ് അന്വേഷണ സംഘത്തെ മാറ്റാന് കാരണമായത്. ഇതൊരു പ്രാദേശിക പ്രശ്‌നമാക്കി ഒതുക്കിത്തീര്‍ക്കാനാണ് സര്‍ക്കാരിന്റെ ശ്രമം. ഈ കേസ് അട്ടിമറിക്കാനുള്ള ശ്രമമാണിത്.\nകേരളത്തിലെ ജനങ്ങളും ശരത്‌ലാലിന്റെയും കൃപേഷിന്റെയും കേസുകള് അട്ടിമറിക്കാന് ശ്രമിച്ചാല് ജീവന് കൊടുത്തും എതിര്‍ക്കും. ഇത്രയും ക്രൂരമായ കൊലപാതകം നടന്നിട്ട് അതിന്റെ പ്രതികളെ നിയമത്തിന്റെ മുന്നില് എത്തിക്കണം. കൊല ചെയ്തവര്, ഗൂഢാലോചന നടത്തിയവര്, കൂട്ടുനിന്നവര്, പ്രതികളെ രക്ഷപ്പെടാന് സഹായിച്ചവര് ഉള്‍പ്പെടെ എല്ലാവരും നിയമത്തിന് മുന്നില് വരണമെന്നും ഉമ്മന്‍ചാണ്ടി ആവശ്യപ്പെട്ടു.\nഈ നാടിന്റെ ദുഃഖം ഒപ്പിയെടുത്ത് വ്യവസ്ഥാപിതമായ രീതിയില് ജനാധിപത്യ ശൈലിയില് ഉയര്‍ത്തിപ്പിടിച്ച യൂത്ത് കോണ്‍ഗ്രസ് നേതൃത്വത്തെ അഭിനന്ദിക്കുന്നതായും ഉമ്മന്‍ചാണ്ടി പറഞ്ഞു. കേരളത്തിന്റെ നിയമവീഴ്ച്ച ഉറപ്പാക്കണം. തുടര്‍ന്ന് കൃപേഷിന്റെയും ശരത്‌ലാലിന്റെയും ഓര്‍മ്മകള്‍ക്കുമുന്നില് ദീപനാളം തെളിയിച്ചു.\nസുധാകരനെതിരായ സിപിഎം നീക്കം വിലപ്പോവില്ല ; കോണ്‍ഗ്രസ് ഒറ്റക്കെട്ടായി നേരിടുമെന്ന് രമേശ് ചെന്നിത്തല\nവാക്സിനെടുക്കാന് ഇനി ഓണ്‍ലൈന് രജിസ്ട്രേഷന് നിര്‍ബന്ധമില്ലെന്ന് ആരോഗ്യമന്ത്രാലയം\nബാറുകളില് നിന്ന് പാഴ്സല്; അന്തര്‍ജില്ലാ പൊതുഗതാഗതം ഉടനെയില്ല, ആരാധനാലയങ്ങളും തുറക്കില്ല\nകൊടകര കുഴല്‍പ്പണം : തെരഞ്ഞെടുപ്പ് പ്രചാരണത്തിനായി ബിജെപി എത്തിച്ചതെന്ന് പൊലീസ് കോടതിയില്\nമദ്യശാലകള് തുറക്കും, കടകള് വൈകിട്ട്7വരെ ; സംസ്ഥാനത്തെ ഇളവുകള് അറിയാം\nകേരള തീരത്ത് കൂറ്റന് തിരമാലകൾക്ക് സാധ്യത ; കടല് പ്രക്ഷുബ്ധമാകും, ജാഗ്രതാ നിര്‍ദേശം\nപത്തനാപുരത്തിന് പിന്നാലെ കോന്നിയിലും സ്‌ഫോടക വസ്തു ശേഖരം; 90 ജലാറ്റിന് സ്റ്റിക്കുകള് കണ്ടെത്തി


UUKMA News കണ്ണൂര് അന്താരാഷ്ട്ര വിമാനത്താവളം വ്യോമയാന ഭൂപടത്തിലേക്ക് ; പരീക്ഷണപ്പറക്കല് ഞായറാഴ്ച - UUKMA News കണ്ണൂര് അന്താരാഷ്ട്ര വിമാനത്താവളം വ്യോമയാന ഭൂപടത്തിലേക്ക് ; പരീക്ഷണപ്പറക്കല് ഞായറാഴ്ച - UUKMA News\nകണ്ണൂര്: കണ്ണൂര് വിമാനത്താവളത്തിന്റെ പരീക്ഷണ പറക്കല് ഞായറാഴ്ച നടക്കും. റഡാര് പരിശോധനക്കായാണ് വിമാനം പറത്തുന്നത്. റഡാര് കമ്മീഷന് ചെയ്യുന്നതോടെ വിമാനത്താവളത്തിന് അകത്തേക്കും പുറത്തേക്കുമുള്ള വ്യോമ മാര്‍ഗം നിലവില് വരും.\nഎയര്‍പോര്‍ട്ട്സ് അതോറിറ്റി ഓഫ് ഇന്ത്യയാണ് പരീക്ഷണവിമാനം പറത്തുക. ഒരു പൈലറ്റും മൂന്ന് സാങ്കേതിക വിദഗ്ധരുമടങ്ങിയ സംഘം എ.എ.ഐയുടെ ഡ്രോണിയര് വിമാനത്തിലുണ്ടാവും. കരിപ്പൂര് വിമാനത്താവളത്തില്‍നിന്ന് പറന്നുയരുന്ന വിമാനം കണ്ണൂര് വിമാനത്താവളത്തിന് മുകളിലൂടെ പല ഉയരങ്ങളിലും ദിശകളിലുമായി പറന്നാണ് റഡാര് ഉപകരണത്തില് ആവശ്യമായ വിവരങ്ങള് ശേഖരിച്ച് പ്രവര്‍ത്തനക്ഷമമാക്കുക.\nവിമാനത്താവളത്തിനു മുകളിലൂടെ കടന്നുപോകുന്ന വിമാനങ്ങള്‍ക്കും വിവരങ്ങള് കൈമാറാന് ഇതോടെ റഡാര് സജ്ജമാകും. 112.6 മെഗാഹെട്സാണ് കണ്ണൂര് വിമാനത്താവളത്തിലെ റഡാര് ഉപകരണത്തിന്റെ തരംഗദൈര്‍ഘ്യം. ഇതില് നിന്നുള്ള സിഗ്‌നലുകള് പിടിച്ചെടുക്കുന്നതിന് അനുയോജ്യമായ ഉപകരണങ്ങള് ഇവിടേക്കുള്ള വിമാനങ്ങളില് ഘടിപ്പിക്കും.\nബിനോയ് കോടിയേരിയുടെ പേരിൽ കേസുണ്ടെന്ന് രാഹുൽ കൃഷ്ണയുടെ ബന്ധുക്കൾ


റോഡിലേക്ക് ചാഞ്ഞുനിൽക്കുന്ന ഉണക്ക ഈട്ടിമരം ഭീഷണിയാകുന്നു | 19Apr2021\nഎല്ലക്കൽ-കുഞ്ചിത്തണ്ണി റോഡിന്റെ വശത്ത് ഉണങ്ങിനിൽക്കുന്ന ഈട്ടിമരം\nകുഞ്ചിത്തണ്ണി : റോഡിലേക്ക് ചരിഞ്ഞുനിൽക്കുന്ന ഉണക്ക ഈട്ടിമരം യാത്രക്കാർക്ക് ഭീഷണിയുയർത്തുന്നു. എല്ലക്കൽ-കുഞ്ചിത്തണ്ണി സംസ്ഥാനപാതയുടെ അരികിൽ തെക്കുംച്ചേരി ജോസിന്റെ പുരയിടത്തിലാണ് റോഡിലേക്ക് ചാഞ്ഞ് ഉണക്ക ഈട്ടിമരം നിൽക്കുന്നത്.\nആയിരക്കണക്കിന് വാഹനങ്ങൾ ദിനംപ്രതി കടന്നുപോകുന്ന തേക്കടി-മൂന്നാർ സംസ്ഥാനപാതയുടെ വശത്താണ് ഉണക്കമരം നൽക്കുന്നത്. അൻപത് ഇഞ്ച് വണ്ണവും അൻപത് അടി ഉയരവുമുള്ള ഈട്ടിത്തടി ഉണങ്ങിയിട്ട് മാസങ്ങൾ പിന്നിട്ടു. ഈ മരത്തിന് തൊട്ടുതാഴെ പതിനൊന്ന് കെ.വി. വൈദ്യുതികമ്പിയും ത്രീഫേസ് വൈദ്യുതികമ്പിയും എൽ.ടി. വൈദ്യുതികമ്പിയും കടന്നുപോകുന്നുണ്ട്.\nകഴിഞ്ഞ വർഷം റോഡിന്റെ നവീകരണപ്രവർത്തനങ്ങൾ വന്നപ്പോഴും ഈ മരത്തിന്റെ ഇരുവശത്തെയും മണ്ണ് മാറ്റിയെങ്കിലും മരം വെട്ടിമാറ്റിയില്ല. അന്നുമുതൽ ഈ ഈട്ടിമരം കടപുഴകി വീഴുമെന്ന് നാട്ടുകാർക്ക് ഭീതിയുണ്ടായിരുന്നു.\nഇപ്പോൾ മരം ഉണങ്ങിയ സാഹചര്യത്തിൽ അപകടഭീഷണിയും കൂടി. ഈ റോഡിലൂടെ വാഹനത്തിലും നടന്നും പോകുന്ന ആളുകൾക്കെല്ലാം ഈ ഉണക്കമരം ഭീഷണിയാകുന്നു.\nമരം മറിഞ്ഞുവീണാൽ മൂന്നു വൈദ്യുതികമ്പികളിൽനിന്ന് വൈദ്യുതിബന്ധമെടുത്തിരിക്കുന്ന മുഴുവൻ വീടുകളിലെയും ഇലക്ട്രിക് സാമഗ്രികൾ കത്തിനശിക്കും. ആദ്യം മരം 11 കെ.വി. വൈദ്യുതികമ്പിയിലേക്ക് വീഴുകയും തുടർന്ന് ഇത് ത്രീഫേസ് കമ്പികളിലേക്ക് വീഴുകയും ചെയ്യുന്നതിനാലാണിങ്ങനെ സംഭവിക്കുന്നത്. ഈട്ടിമരമായതിനാൽ നാട്ടുകാർക്ക് വെട്ടിമാറ്റുന്നതിന് പരിമിതിയുണ്ട്. വെള്ളത്തൂവൽ പഞ്ചായത്തും വനം വകുപ്പ് അധികൃതരും മുൻകൈയെടുത്ത് ഉണക്ക ഈട്ടിമരം വെട്ടിമാറ്റുന്നതിനുള്ള നടപടി സ്വീകരിക്കണമെന്നാണ് പ്രദേശവാസികൾ ആവശ്യപ്പെടുന്നത്.\nമൂന്നാറിൽ സ്നേഹയാത്രയുമായി ഡി.വൈ.എഫ്.ഐ.\nഒരുക്കിയിരിക്കുന്നത് 14 വാഹനങ്ങൾമൂന്നാർ : മൂന്നാർ മേഖലയിലെ കോവിഡ് ദുരിതബാധിതർക്ക് ..\nവട്ടവടയിൽ കൂടുതൽ ചികിത്സാ സൗകര്യങ്ങൾ വേണം\nവാക്സിൻ ചലഞ്ചിലേക്ക് കുടുംബശ്രീ യൂണിറ്റ് സംഭാവന നൽകി\nവീടുതകർന്ന നിർധനകുടുംബത്തിന് തണലായി ഇരട്ടയാർ പഞ്ചായത്ത്


ശരിക്കും മോദിക്കും ബിജെപിക്കും വേണ്ടി പ്രാര്‍ത്ഥിക്കാനായിരുന്നില്ലേ ആര്‍ച്ച്ബിഷപ്പ് ആവശ്യപ്പെടേണ്ടിയിരുന്നത്?\n6 Jun 2018 1:44 AM GMT\nപ്രാര്‍ത്ഥനയെ ആര്‍ക്കാണ് ഭയം? വിശ്വാസികള് പറയും ചെകുത്താനാണെന്ന്. പരിണാമകാലം മുതല് തന്നെ പരസ്പരം മത്സരിക്കുന്ന വിശുദ്ധിയുടെയും തിന്മയുടെയും പ്രതീകങ്ങളായാണ് മനുഷ്യരാശി ദൈവങ്ങളെയും ചെകുത്താന്‍മാരേയും കൊണ്ടുനടക്കുന്നത്. നിരീശ്വരവാദികള്‍ക്ക് തീര്‍ച്ചയായും ഇതൊന്നുമില്ലതാനും. നിഷേധാത്മകമായ പ്രാര്‍ഥനകളോട് ദൈവം ഒരിക്കലും മറുപടി നല്‍കാറുമില്ല. അപ്പോള് എന്താണീ പ്രാര്‍ത്ഥനയെച്ചൊല്ലിയുള്ള കോലാഹലം? ഡല്‍ഹി ആര്‍ച്ച് ബിഷപ്പ് അനില് കൂട്ടോയുടെ പ്രാര്‍ത്ഥനാഹ്വാനം വലിയതോതില് നിഷേധാത്മക പ്രതികരണങ്ങളാണ് ഉണ്ടാക്കിയത്; ഒരു പുതിയതരം അസഹിഷ്ണുതയുടെ പ്രതിഫലനമെന്നോണം. 2019-ലെ തെരഞ്ഞെടുപ്പിന് മുന്നോടിയായി “രാജ്യത്തിന് വേണ്ടി പ്രാര്‍ത്ഥിക്കാന്” മെയ് 8-നു ഡല്‍ഹി രൂപതയ്ക്കുള്ള ഒരു കത്തില് പുരോഹിത ഗണത്തോട് കൂട്ടോ ആവശ്യപ്പെട്ടു. “നമ്മുടെ ഭരണഘടനയിലെ ജനാധിപത്യമൂല്യങ്ങളെയും രാജ്യത്തിന്റെ മതേതര ഘടനയെയും അപകടത്തിലാക്കുന്ന പ്രക്ഷുബ്ധമായ ഒരു രാഷ്ട്രീയാന്തരീക്ഷത്തിനാണ് നമ്മള് സാക്ഷ്യം വഹിക്കുന്നതു,” ഏതെങ്കിലും രാഷ്ട്രീയ കക്ഷിയെ പേരെടുത്ത് പരാമര്‍ശിക്കാതെ ആര്‍ച്ച് ബിഷപ്പ് പറഞ്ഞു. “നമ്മുടെ നിയമ നിര്‍മ്മാണ സഭകളെ വിവേചനബുദ്ധിയുള്ള മനസുകളുടെ ഇടമായി സംരക്ഷിക്കണം; നമ്മുടെ നീതിപീഠത്തെ സ്വഭാവദാര്‍ഢ്യത്തിന്റെയും വിവേകത്തിന്റെയും നീതിയുടെയും അടയാളമാക്കി ഉയര്‍ത്തണം. ഉദ്ദീപ്തമായ വ്യവഹാരങ്ങളുടെ സത്യമാര്‍ഗങ്ങളായി നിര്‍ത്തണം നമ്മുടെ അച്ചടി, ദൃശ്യ, സാമൂഹ്യ മാധ്യമങ്ങളെ. തിന്മയുടെ ശക്തികളുടെ നുഴഞ്ഞുകയറ്റങ്ങളില് നിന്നും നമ്മുടെ സ്ഥാപനങ്ങളെ സംരക്ഷിക്കണം,” പ്രാര്‍ത്ഥനയില് പറയുന്നു.\nസാധാരണ സമയങ്ങളില്, ഈ പ്രാര്‍ത്ഥന നിരുപദ്രവകരമായ, കക്ഷി രാഷ്ട്രീയമില്ലാത്ത ഒന്നായി കരുതിയേനെ. പക്ഷേ ഇപ്പോള് അങ്ങനെയല്ല. ചില ദേശീയ ടെലിവിഷന് അവതാരകര് ഇത്തരമൊരു കത്തെഴുതാനുള്ള ബിഷപ്പിന്റെ ധൈര്യത്തെ ചോദ്യം ചെയ്യുകയും മോദി സര്‍ക്കാരിനെതിരാണ് ഇതെന്ന് പറയുകയും ചെയ്തതോടെ വലിയ വിവാദങ്ങള് ഉണ്ടായി. കേന്ദ്ര മന്ത്രിയും ബി ജെ പി നേതാവുമായ ഗിരിരാജ് സിംഗ് ദൈവത്തിനെതിരെ ദൈവത്തേയിറക്കുന്ന മറുപ്രാര്‍ത്ഥന ഉണ്ടാകുമെന്ന് ആര്‍ച്ച് ബിഷപ്പിന് മുന്നറിയിപ്പ് നല്കി. “ഓരോ പ്രവര്‍ത്തനത്തിനും പ്രതിപ്രവര്‍ത്തനമുണ്ട്. ഞാന് സാമുദായിക ഐക്യം തകര്‍ക്കുന്ന ഒന്നും ചെയ്യില്ല. പക്ഷേ മോദി സര്‍ക്കാര് വരുന്നില്ല എന്നുറപ്പാക്കാന് പ്രാര്‍ത്ഥിക്കണമെന്ന് പള്ളി ആളുകളോട് പറഞ്ഞാല്, മറ്റ് മതങ്ങളില് നിന്നുള്ളവര് ‘കീര്‍ത്തന് പൂജ’ നടത്തണമോ എന്നു രാജ്യത്തിന് ആലോചിക്കേണ്ടി വരും,”സിങ് പറഞ്ഞു. ആ കത്തിലെവിടെയും സര്‍ക്കാരിനെ തോല്‍പ്പിക്കാനുള്ള ആഹ്വാനം ഉണ്ടായിരുന്നില്ല എന്നതാണു വാസ്തവം.\nബി ജെ പിയുടെ പുതിയ ക്രിസ്ത്യന് മുഖം കേന്ദ്രമന്ത്രി അല്‍ഫോണ്‍സ് കണ്ണന്താനമടക്കമുള്ള നിരവധി മുതിര്‍ന്ന ബി ജെ പി നേതാക്കള് വിവാദ കത്തിനെ അപലപിച്ചു. അല്‍ഫോണ്‍സ് രാജാവിനെക്കാള് വലിയ രാജഭക്തി കാട്ടി; “പ്രധാനമന്ത്രിയെ ഇഷ്ടപ്പെടാത്ത ചില ഒറ്റപ്പെട്ട ശബ്ദങ്ങളുണ്ട്,” അയാള് പറഞ്ഞു. “പുരോഹിതരും മതവും രാഷ്ട്രീയത്തില് നിന്നും വിട്ടുനില്‍ക്കണം” എന്നും കൂട്ടിച്ചേര്‍ത്തു. എന്നാല് കഴിഞ്ഞ വര്‍ഷം, ഗുജറാത്തിലെ സ്വാമി നാരായണ് ക്ഷേത്രത്തിലെ മഹാരാജ് ഘന്‍ശ്യാം പ്രസാദ് ദാസ്, മോദിക്ക് വോട്ടുചെയ്യാന് വിശ്വാസികളോട് ആവശ്യപ്പെട്ടപ്പോള് ഇയാള് നിശബ്ദനായിരുന്നു. മഹാരാജ് പറഞ്ഞു, “രണ്ടു പേരുടെ വിജയത്തിനായാണ് ഞാന് പ്രാര്‍ത്ഥിക്കുന്നത്- ആചാര്യ രാകേഷ് മഹാരാജ്, നരേന്ദ്ര മോദിജി... നരേന്ദ്ര മോദി വിജയിക്കണം.”\nകൂട്ടോ ഒരു രാഷ്ട്രീയ കന്നിക്കാരനാണ്. ആശങ്കാകുലമായ ഒരു ആത്മാവിന്റെ വിലാപമാണ് അയാളുടെ പ്രാര്‍ത്ഥന. Persecution Relief പുറത്തുവിട്ട കണക്കുകള് പ്രകാരം 2014-നു ശേഷം ക്രിസ്ത്യാനികള്‍ക്ക് നേരെ അതിക്രമങ്ങള് വര്‍ധിച്ചിട്ടുണ്ട്. ‘രാജ്യത്ത് 736 അതിക്രമങ്ങള് രേഖപ്പെടുത്തി. 2016-ല് ഇത് 318 ആയിരുന്നു.” ആഭ്യന്തര മന്ത്രാലയത്തിന്റെ കണക്കുകളും കാണിക്കുന്നത് സാമുദായിക സംഘര്‍ഷങ്ങള് വര്‍ധിച്ചു എന്നാണ്. എന്നാലും തീവ്രനിലപാടുകാര്‍ക്ക് അവരുടെ അജണ്ടകള് മുന്നോട്ടുകൊണ്ടുപോകാന് പാകത്തില് ഒരു അവസരം നല്കിയതിന് വിമര്‍ശകര് ബിഷപ്പിനെ കുറ്റപ്പെടുത്തുന്നുണ്ട്.\nവെറും 2.5 കോടി വരുന്ന ക്രിസ്ത്യാനികള് തെരഞ്ഞെടുപ്പില് ബി ജെ പിയെ ഭയപ്പെടുത്താന് മാത്രമൊന്നുമില്ലെങ്കിലും മോദി സര്‍ക്കാര് വീണ്ടും തെരഞ്ഞെടുക്കപ്പെടുന്നത് അട്ടിമറിക്കാന് പള്ളി ശ്രമിക്കുന്നു എന്ന പ്രചാരണം ആര് എസ് എസ് തുടങ്ങിക്കഴിഞ്ഞു. മൊറാര്‍ജി സര്‍ക്കാരിനെ അസ്ഥിരമാക്കുന്നതിലെ ക്രിസ്ത്യന് പങ്കിനെക്കുറിച്ച് സൂചിപ്പിച്ചുകൊണ്ട്, ആര് എസ് എസ് മുഖപത്രം ഓര്‍ഗനൈസര് എഴുതിയത്. പള്ളി അനാവശ്യമായി ആശങ്ക സൃഷ്ടിച്ചുവെന്നും ക്രിസ്ത്യാനികള് തെരുവിലിറങ്ങി എന്നുമാണ്. നൂറുകോടി ഹിന്ദുക്കളുള്ള ഈ നാട്ടില് ഈ ആരോപണം സത്യത്തെ കൊഞ്ഞനം കുത്തലാണ്. ചുരുങ്ങിയകാലം നിലനിന്ന, ജനസംഘത്തിന്റെ നേതാക്കള് അടല് ബിഹാരി വാജ്പേയിയും എല് കെ അദ്വാനിയും മന്ത്രിമാരായി ഉണ്ടായിരുന്ന ജനത പാര്‍ട്ടി സര്‍ക്കാര്, വിരുദ്ധ രാഷ്ട്രീയ സംഘങ്ങളുടെ ഒരു കേന്ദ്രമായിരുന്നു. ആ സര്‍ക്കാരിനെ പൊളിച്ചത് ക്രിസ്ത്യാനികളായിരുന്നില്ല, കോണ്‍ഗ്രസ് വിരുദ്ധ സോഷ്യലിസ്റ്റ് നേതാക്കളായ മധു ലിമായേ, രാജ് നാരായണ് തുടങ്ങിയവര് വാജ്പേയിയും അദ്വാനിയും മന്ത്രിമാരായി ഇരിക്കുമ്പോഴും ആര് എസ് എസ് ആസ്ഥാനത്ത് നിന്നും നിര്‍ദേശങ്ങള് സ്വീകരിക്കുന്നതിനെ എതിര്‍ത്തതിനെ തുടര്‍ന്നാണ് ആ സര്‍ക്കാര് താഴെ വീണത്. മന്ത്രിസഭയിലെ ജനസംഘം അംഗങ്ങളുടെ ‘ഇരട്ട വിധേയത്വം’ എന്ന പ്രശ്നത്തില് രാജ് നാരായണ് മന്ത്രിസഭയില് നിന്നും രാജിവെച്ചു. ക്രിസ്ത്യാനികള് അത്ര ശക്തരാണെങ്കില് വാജ്പേയി എങ്ങനെ രണ്ടുവട്ടം പ്രധാനമന്ത്രിയാകും, 2014-ല് മോദിക്ക് എങ്ങനെ ഇത്ര വലിയ ഭൂരിപക്ഷം കിട്ടും?\nപ്രാര്‍ത്ഥനയ്ക്കുള്ള ആഹ്വാനത്തെ അപലപിച്ചുകൊണ്ട്, പള്ളി “രാഷ്ട്രീയ എതിര്‍പ്പ് കാണിച്ചുകൊടുക്കുകയും ഉണ്ടാക്കിയെടുക്കുകയും ചെയ്തു” എന്ന് ഓര്‍ഗനൈസര് ആരോപിച്ചു. വസ്തുത എന്തെന്നാല്, കൂട്ടോക്കും മുമ്പ് മുന് കേന്ദ്രമന്ത്രിമാരായ യശ്വന്ത് സിന്‍ഹയും അരുണ് ഷൂരിയും അടക്കം പൌരസമൂഹത്തില് നിന്നും പലരും സമാനമായ അഭിപ്രായ പ്രകടനം നടത്തിയിട്ടുണ്ട് എന്നാണ്. ജനുവരിയില് സുപ്രീം കോടതിയിലെ ഏറ്റവും മുതിര്‍ന്ന നാല് ന്യായാധിപന്മാര് “ഇന്ത്യന് ജനാധിപത്യം അപകടത്തിലാണ്” എന്നു പരസ്യമായി പറഞ്ഞു. ഏപ്രിലില് അന്താരാഷ്ട്ര പ്രശസ്തരായ 633 പണ്ഡിതന്മാര് (നോം ചോംസ്കിയും അമിത ചൌധരിയും അടക്കമുള്ളവര്) ഒപ്പുവെച്ച “ന്യൂനപക്ഷ മതവിഭാഗങ്ങള്‍ക്കും, ദളിതര്‍ക്കും, ആദിവാസികള്‍ക്കും, സ്ത്രീകള്‍ക്കും എതിരായി വര്‍ധിച്ചു വരുന്ന ആക്രമണങ്ങളില്” ആശങ്ക പ്രകടിപ്പിച്ചുകൊണ്ടുള്ള ഒരു തുറന്ന കത്ത് പ്രധാനമന്ത്രി നരേന്ദ്ര മോദിക്ക് അയച്ചു. തുടര്‍ന്ന് 49 വിരമിച്ച ഉന്നതോദ്യഗസ്ഥര് “കാര്യങ്ങളുടെ ഭയപ്പെടുത്തുന്ന അവസ്ഥയ്ക്ക് കാരണം” മോദിയാണെന്ന് കുറ്റപ്പെടുത്തി അയാള്‍ക്ക് കത്തയച്ചു. കഴിഞ്ഞ വര്‍ഷം ജൂലൈയില് മൂന്നു സായുധ സേനകളില് നിന്നും വിരമിച്ച 114 ഉയര്‍ന്ന സൈനികര് രാജ്യത്ത് മുസ്ലീങ്ങള്‍ക്കും ദളിതര്‍ക്കും എതിരെ നടക്കുന്ന അതിക്രമങ്ങളില് പ്രതിഷേധം രേഖപ്പെടുത്തി പ്രധാനമന്ത്രിക്ക് കത്തെഴുതി. തങ്ങള് “എന്റെ പേരില് വേണ്ട” എന്ന പ്രചാരണത്തോടൊപ്പമാണെന്നും, രാജ്യത്ത് ഇപ്പോഴുള്ള അവസ്ഥ “ഭയത്തിന്റെയും ഭീഷണിയുടെയും വെറുപ്പിന്റെയും സംശയത്തിന്റെയും” ആണെന്നും അവര് പറഞ്ഞു.\nഒരു ക്രിസ്ത്യാനി എന്ന നിലയില് കൂട്ടോ ‘കര്‍മ്മ’ സിദ്ധാന്തത്തില് വിശ്വസിക്കുന്നുണ്ടാകില്ല. അതില് വിശ്വസിക്കുന്നവര് തിന്മ ചെയ്യുന്നവരെക്കുറിച്ച് ആകുലപ്പെടേണ്ടതില്ല, അവര്‍ക്കുള്ള ശിക്ഷ എന്തായാലും കിട്ടിയിരിക്കും. മൂന്നുതരം കര്‍മ്മങ്ങളില്- പരബാധ, സഞ്ചിത, അഗാമി- അവസാനത്തേത് ‘ഇനിയും വരാത്തത്’ എന്നാണ് അര്‍ത്ഥമാക്കുന്നത്, ഭാവിയില് സംഭവിക്കാനുള്ളതാണ്. അതുകൊണ്ട്, ആള്‍ക്കൂട്ട കൊലപാതകികളും വിദ്വേഷ പ്രചാരകരും ബലാത്സംഗികളും ഓര്‍ത്തുകൊള്ളുക; കര്‍മ സിദ്ധാന്തമനുസരിച്ച് നിങ്ങള് നല്ലതോ ചീത്തയോ എന്തു ചെയ്താലും നിങ്ങളിലേക്ക് മടങ്ങിവരും. ആര്‍ച്ച് ബിഷപ്പ് കൂട്ടോ മോദിയെ ദുഷ്ടവിചാരത്തോടെ നിന്ദിക്കാന് ശ്രമിച്ചെങ്കില് അത് ക്രിസ്തുവിന്റെ പാഠങ്ങള്‍ക്ക് വിരുദ്ധമാണ്, “നിന്റെ ശത്രുവിനെ സ്നേഹിക്കുക”. (ലൂക്ക 6:27-38) “പക്ഷേ കേള്‍ക്കുന്നവരോട് ഞാന് പറയുന്നു, നിങ്ങളുടെ ശത്രുക്കളെ സ്നേഹിക്കുവിന്, നിങ്ങളെ വെറുക്കുന്നവര്‍ക്ക് നന്മ ചെയ്യുവിന്, നിങ്ങളെ ശപിച്ചവരെ അനുഗ്രഹിക്കുവിന്, നിങ്ങളെ അധിക്ഷേപിക്കുന്നവര്‍ക്കായി പ്രാര്‍ത്ഥിക്കുവിന്...” അതുകൊണ്ട്, ക്രിസ്തുവിന്റെ ഒരു യഥാര്‍ത്ഥ അനുയായി എന്ന നിലയില്, പുരോഹിതരോടും വിശ്വാസികളോടും മോദിക്കും ബി ജെ പിക്കും വേണ്ടി പ്രാര്‍ത്ഥിക്കാനാണ് ആര്‍ച്ച്ബിഷപ്പ് ആവശ്യപ്പെടേണ്ടിയിരുന്നത്.\n2019elections AnilCouto Christianity Delhiarchbishop hindutwa organiser rss


രണ്ടാം ദിവസവും പ്രതിപക്ഷ ബഹളം; നിയമസഭ ഇന്നത്തേക്ക് പിരിഞ്ഞു-Kerala legislative assembly stopped second day for opposition protest\nരണ്ടാം ദിവസവും പ്രതിപക്ഷ ബഹളം; നിയമസഭ ഇന്നത്തേക്ക് പിരിഞ്ഞു\nമണിയുടെ രാജിയിൽ കുറഞ്ഞതൊന്നും അംഗീകരിക്കില്ലെന്ന നിപാടിലാണ് പ്രതിപക്ഷം\nതിരുവനന്തപുരം: പ്രതിപക്ഷ ബഹളത്തെത്തുടർന്ന് നിയമസഭ ഇന്നത്തേക്ക് പിരിഞ്ഞു. തുടർച്ചയായ രണ്ടാം ദിവസമാണ് പ്രതിപക്ഷ ബഹളം കാരണം സഭ പിരിയുന്നത്. മണിയുടെ രാജിയിൽ കുറഞ്ഞതൊന്നും അംഗീകരിക്കില്ലെന്ന നിപാടിലാണ് പ്രതിപക്ഷം.\nമണിക്കെതിരെ ശക്തമായ പ്രതിഷേധമാണ് പ്രതിപക്ഷം ഇന്നും സഭയ്ക്ക് അകത്ത് സ്വീകരിച്ചത്. മണിയുടെ രാജി ആവശ്യപ്പെട്ട് പ്രതിപക്ഷം നടുത്തളത്തിലിറങ്ങി മുദ്രാവാക്യം മുഴക്കി. സ്പീക്കറുടെ ഡയസിനു മുന്നിലും പ്രതിപക്ഷാംഗങ്ങൾ എത്തി. ഡയസിൽ പ്രതിപക്ഷം ബാനർ വിരിച്ചു. കെ.എം.മാണിയുടെ ബ്ലോക്കും ഇറങ്ങിപ്പോയി.\nമണിയോട് ചോദ്യം ചോദിക്കേണ്ടെന്നു പ്രതിപക്ഷം തീരുമാനമെടുത്തു. ചോദ്യോത്തരവേളയിൽ മണി മറുപടി പറയാൻ എഴുന്നേറ്റപ്പോൾ പ്രതിപക്ഷ അംഗങ്ങൾ ബഹളം വച്ചു. ബാനറുകളുമായാണ് പ്രതിപക്ഷം ഇന്നും സഭയിലെത്തിയത്.\nമണിയുടേത് നാട്ടുഭാഷയല്ല, അഹങ്കാരത്തിന്റെ ഭാഷയാണെന്ന് വി.ഡി.സതീശൻ\nഏജന്റിന്റെ ചതിയിൽ കുടുങ്ങിയ യുവതി സൗദിയിൽ ദുരിതത്തിൽ\nമുഖ്യമന്ത്രിക്കെതിരെ പ്രതിപക്ഷ ബഹളം; നിയമസഭ പിരിഞ്ഞു\nവരാപ്പുഴ കസ്റ്റഡി മരണം: പ്രതിപക്ഷ പ്രതിഷേധത്തിൽ നിയമസഭ ഇന്നത്തേക്ക് പിരിഞ്ഞു


മകള്‍ക്ക് ആസിഫ എന്നു പേരിട്ട് സന്ധ്യ- രജിത് റാം ദമ്പതികള്; കേരള സര്‍ക്കാര് ഉദ്യോഗസ്ഥയുടെയും മാധ്യമ പ്രവര്‍ത്തകന്റെയും തീരുമാനത്തോട് ആദരവോടെ രാജ്യം!\nTue Oct 16 2018 01:58:53 GMT+0530 (IST)\nSumam| Updated On: 2018-04-14 10:30:25.0 | Location : കൊച്ചി\nമകള്‍ക്ക് ആസിഫ എന്നു പേരിട്ട് നീലേശ്വരം സ്വദേശികളായ സന്ധ്യ- രജിത് റാം ദമ്പതികള്. കേരള സര്‍ക്കാര് ഉദ്യോഗസ്ഥയാണ് സന്ധ്യ. രജിത് റാം മാതൃഭൂമിയിലെ സബ് എഡിറ്ററും.\nരണ്ടുമാസക്കാരി ആസിഫ കൈകാലിളക്കി നിറഞ്ഞു ചിരിക്കുകയാണ്. അവള്‍ക്കറിയില്ലല്ലോ രാജ്യം ഓര്‍ത്തോര്‍ത്തു വിതുമ്പുന്ന എട്ടുവയസ്സുകാരിയുടെ ഓര്‍മ്മയാണ് അവള്‍ക്കിട്ട ആ പേരെന്ന്. ആസിഫ എന്ന പേരിട്ട് ഒരു രാജ്യത്തിന്റെ നോവിനൊപ്പം ചേര്‍ന്നു നില്‍ക്കുകയാണ് മാധ്യമപ്രവര്‍ത്തകനായ രജിത് രാജും കേരള സര്‍ക്കാര് ഉദ്യോഗസ്ഥയായ സന്ധ്യയും. തന്റെ ഫേസ്ബുക്ക് പേജിലൂടെയാണ് മകളുടെ ഫോട്ടോയും ഒപ്പം 'പേരിട്ടു, അതെ അതു തന്നെ, ആസിഫ എസ് രാജ്, എന്റെ മോളാണവള്' എന്ന് രജിത് പറഞ്ഞത്. മണിക്കൂറുകള്‍ക്കുള്ളില് രജിതിന്റെ നല്ല മനസ്സിന് അഭിനന്ദനം പറഞ്ഞുകൊണ്ട് സോഷ്യല് മീഡിയ ഈ കുറിപ്പ് ഏറ്റെടുത്തു. രാജ്യത്തിന്റെ കയ്യടി നേടി ഈ പോസ്റ്റ് വൈറലാകുകയാണ്. മാതൃഭൂമി പത്രത്തിന്റെ കണ്ണൂര് യൂണിറ്റിലെ സബ് എഡിറ്ററാണ് രജിത് റാം. കാസര്‍ഗോഡ് നീലേശ്വരം സ്വദേശികളാണിവര്.\nഎന്റെ മകള്‍ക്ക് ഞാനിട്ട പേരില് മതത്തിന്റെയോ രാഷ്ട്രീയത്തിന്റെയോ സ്വാധീനമില്ല. ഒരു മനുഷ്യനെന്ന നിലയില് കണ്‍മുന്നില് കണ്ട ഒരു ദുരന്തത്തോട് ഞാന് എന്റേതായി രീതിയില് പ്രതികരിച്ചു. അത്രമാത്രം. രണ്ട് മാസം പ്രായമായിട്ടേയുള്ളൂ. അവള്‍ക്ക് പേരൊന്നും കണ്ടുവച്ചിരുന്നില്ല. ആ സമയത്താണ് കത്വ സംഭവം. അത് വല്ലാതെ നോവിച്ചു. കുഞ്ഞിന് ആ കുഞ്ഞിന്റെ പേരിടുന്ന കാര്യം പറഞ്ഞപ്പോള് ഭാര്യയും പിന്തുണ നല്‍കി. ഇത്രയും വൈറലാകുമെന്നൊന്നും പ്രതീക്ഷിച്ചതേയില്ല.'' രജിത് റാം നാരദാ ന്യൂസിനോട് പറഞ്ഞു. മുപ്പത്തൊന്നായിരത്തിലധികം ലൈക്കുകളും പതിനെട്ടായിരം ഷെയറുമാണ് ഈ ഫോട്ടോയ്ക്ക് ലഭിച്ചിരിക്കുന്നത്.\nനിങ്ങളെപ്പോലെയുള്ളവര് ഉള്ളതു കൊണ്ടാണ് ഇന്ത്യ ബാക്കിയുള്ളതെന്നും യഥാര്‍ത്ഥ മനുഷ്യസ്‌നേഹിയെന്നും ഇതാണ് യഥാര്‍ത്ഥ പ്രതിഷേധമെന്നുമാണ് സോഷ്യല് മീഡിയ രജിതിനോടു പറയുന്നത്. ഫെബ്രുവരി നാലിനാണ് രജിതിന് മകള് ജനിക്കുന്നത്. മൂത്തമകള് അമേയ എസ് രാജിന് ഏഴ് വയസ്സാണ് പ്രായം. രാജ്യത്തിന്റെ പ്രതിഷേധത്തില് തന്റെതായ രീതിയില് പങ്ക് ചേരാന് സാധിച്ചതിന്റെ അഭിമാനമുണ്ട് രജിത്തിന്റെ വാക്കുകളില്.


കൊച്ചിയിൽ മണിപ്പൂർ ഗവർണർക്ക് നേരെ യൂത്ത് കോൺഗ്രസിന്‍റെ കരിങ്കൊടി പ്രതിഷേധം |\nMonday, December 16, 2019 9:33 AM IST\nകൊച്ചി: മണിപ്പൂർ ഗവർണറും ബിജെപി നേതാവുമായ നജ്മ ഹെപ്തുള്ളയ്ക്കെതിരെ യൂത്ത് കോൺഗ്രസിന്‍റെ കരിങ്കൊടി പ്രതിഷേധം. ആലുവ ഗസ്റ്റ് ഹൗസിനു മുന്നിൽ തിങ്കളാഴ്ച രാവിലെ ഏഴിനായിരുന്നു പ്രതിഷേധം. മുസ്‌ലിം വിരുദ്ധ പൗരത്വ ഭേദഗതി നിയമത്തിനെതിരെയായിരുന്നു യൂത്ത് കോൺഗ്രസ്, കെഎസ്‌യു പ്രവർത്തകർ കരിങ്കൊടികാട്ടി പ്രതിഷേധിച്ചത്.\nലക്ഷദ്വീപിലേക്കുപോകാൻ എത്തിയതായിരുന്നു ഗവർണർ. ഇവിടെനിന്നും വിമാനത്താവളത്തിലേക്കുപോകാൻ ഇറങ്ങുമ്പോൾ കെഎസ്‌യു, യൂത്ത് കോൺഗ്രസ് പ്രവർത്തകർ ഗവർണറുടെ വാഹനവ്യൂഹത്തിനു മുന്നിലേക്ക് ചാടി വീഴുകയായിരുന്നു. അപ്രതീക്ഷിത പ്രതിഷേധമായിരുന്നതിനാൽ പ്രതിഷേധക്കാരെ മാറ്റാൻ ആവശ്യമായ പോലീസുകാർ ഉണ്ടായിരുന്നില്ല.\nപത്ത് മിനിറ്റോളം പ്രതിഷേധക്കാർ ഗവർണറുടെ വാഹനവ്യൂഹം തടഞ്ഞുവച്ചു. കൂടുതൽ പോലീസുകാരെത്തി പ്രതിഷേധക്കാരെ കസ്റ്റഡിയിലെടുത്ത ശേഷമാണ് ഗവർണർ വിമാനത്താവളത്തിലേക്കുപോയത്. അതേസമയം പൗരത്വ ഭേദഗതി നിയമത്തെ മണിപ്പൂർ സർക്കാരും ജനങ്ങളും ഒരേപോലെ സ്വീകരിച്ചെന്നും അവിടെ പ്രശ്നങ്ങളില്ലെന്നും നജ്മ ഹെപ്തുള്ള പറഞ്ഞു.\nഹൈദരാബാദ്: കോവിഡ് വ്യാപനത്തിന്‍റെ പശ്ചാത്തലം കണക്കിലെടുത്ത് തെലങ്കാനയിൽ ആരോഗ്യ മേഖലയിലെ ജീവനക്കാ...


ചീട്ടുകളിച്ചു ലഭിച്ച പണം യുവാവിനെ ആക്രമിച്ച് തട്ടിയെടുത്ത കേസ്: ഒരാള് കൂടി അറസ്റ്റില്\nSat Feb 23 2019 01:09:07 GMT+0530 (IST)\nചാവക്കാട്: അവിയൂരില് യുവാവിനെ ആക്രമിച്ച് ചീട്ടുകളിച്ചു ലഭിച്ച 92,000 രൂപ തട്ടിയെടുത്ത കേസില് ഒരാള് കൂടി അറസ്റ്റില്. വീടു വളഞ്ഞ് പ്രതിയെ അറസ്റ്റ് ചെയ്യുന്നതിനിടെ വനിതാ സിപിഒക്ക് മര്‍ദനമേറ്റു. പരിക്കേറ്റ വനിതാ സിപിഒ പി ബി സൗദാമിനി താലൂക്ക് ആശുപത്രിയില് ചികില്‍സ തേടി.\nഅവിയൂര് വെട്ടഞ്ചേരി ഷബാബി(29)നേയാണ് സ്‌റ്റേഷന് ഇന്‍സ്‌പെക്ടര് കെ ജി സുരേഷ്, എസ്‌ഐ മാരായ എന് മുഹമ്മദ് റഫീക്ക്, കെ വി മാധവന്, വടക്കേകാട് എസ്‌ഐ അനന്തകൃഷ്ണന് എന്നിവരുടെ നേതൃത്വത്തിലുള്ള പോലിസ് സംഘം അറസ്റ്റ് ചെയ്തത്. 2017 നവംബര് 30ന് രാത്രി 10.3നാണ് കേസിനാസ്പദമായ സംഭവം. അവിയൂരില് നിന്നും ചീട്ടു കളിച്ച് 92,000 രൂപ ലഭിച്ച അദ്‌നാന് ഷാഫിയില് നിന്നാണ് സംഘം പണം കവര്‍ന്നത്. രണ്ടു പേരുമായി ഷാഫി മദ്യപിക്കുന്നതിനിടെ മുഖംമൂടി ധരിച്ചെത്തിയ മൂന്നു പേര് ആക്രമിച്ച് പണം കവരുകയായിരുന്നു. മദ്യപിക്കാനുണ്ടായിരുന്ന രണ്ടു പേരും കവര്‍ച്ച സംഘത്തിന്റെ സഹായികളായിരുന്നുവെന്ന് പിന്നീട് മനസ്സിലായി.\nചീട്ടു കളിച്ച് ലഭിച്ച പണമായിരുന്നതിനാല് കവര്‍ച്ച സംബന്ധിച്ച് പരാതി നല്‍കില്ലെന്നായിരുന്നു പ്രതികള് കരുതിയിരുന്നത്. സംഘത്തിലുള്‍പ്പെട്ട അവിയൂര് വെട്ടഞ്ചേരി സംജാദ്, സുഹൈല് എന്നിവരെ നേരത്തെ പോലിസ് അറസ്റ്റ് ചെയ്തിരുന്നു.\nഇപ്പോള് അറസ്റ്റിലായ ഷബാബിന്റെ സഹോദരനാണ് സംജാദ്. നേരത്തെ മുന്‍കൂര് ജാമ്യത്തിനു വേണ്ടി ശ്രമിച്ച ഷബാബ് ജാമ്യം ലഭിക്കാതായതോടെ ഒളിവിലായിരുന്നു. ഇയാള് വീട്ടിലുണ്ടെന്ന വിവരത്തെ തുടര്‍ന്നാണ് ഇന്നലെ പുലര്‍ച്ചെ പോലിസ് സംഘം വീടു വളഞ്ഞ് പ്രതിയെ പിടികൂടിയത്.\nഎഎസ്‌ഐ അനില് മാത്യു, സ്‌ക്വാഡ് അംഗങ്ങളായ ലോഫിരാജ്, ഗിരീഷന്, റഷീദ്, ശ്രീനാഥ്, തോമസ് എന്നിവരും പ്രതിയെ പിടികൂടിയ സംഘത്തിലുണ്ടായിരുന്നു. കേസില് രണ്ടു പേര് കൂടി പിടിയിലാവാനുണ്ടെന്ന് പോലിസ് പറഞ്ഞു. വനിത സിപിഒ യെ ആക്രമിച്ച സംഭവത്തില് പോലിസ് കേസെടുത്തിട്ടുണ്ട്. അറസ്റ്റു ചെയ്ത പ്രതിയെ റിമാന്റ് ചെയ്തു.


എഴുത്തിന്റെ എ.എസ്. ശൈലികള് – Utharadesam\nഇക്കാലം മികച്ച എഴുത്തുകാരനും നല്ലൊരു ‘പാട്ടെഴുത്ത്’ നൈപുണ്യവുമായ എ.എസ്. മുഹമ്മദ് കുഞ്ഞി സ്‌കൂള് പഠന കാലത്ത് തന്നെ തുടങ്ങി ഇന്നും എന്റെ ഓര്‍മ്മകളുടെ ആല്‍ബത്തില് ചിതലരിക്കാതെ നില്‍ക്കുന്ന വ്യക്തിത്വമാണ്.\n1983ല് കാസര്‍കോട് വിട്ടതിന് ശേഷം ‘ആരാമം’ വനിതാ മാസിക എഡിറ്ററായി ജോലി ചെയ്യുമ്പോള് കാസര്‍കോട് മേഖലകളിലെ വിവിധ വിഷയങ്ങള് എ.എസ്. മുഹമ്മദ് കുഞ്ഞി എഴുതി തരികയും പ്രസിദ്ധീകരണത്തിന്റെ സാമ്പത്തിക ശേഷി മനസിലാക്കി കൊടുക്കുന്നതെന്തോ അത് വാങ്ങി സഹകരിക്കുകയുമുണ്ടായി.\n‘ആരാമം’ റിട്ടയര്‍മെന്റിനുശേഷം തേജസ് ദിനപ്പത്രത്തിന്റെ മാഗസിന് എഡിറ്ററായി സേവനം അനുഷ്ടിക്കവേ എ.എസിന്റെ അകമഴിഞ്ഞ സഹകരണം അവിടെയും ലഭിക്കുകയുണ്ടായി. സത്യത്തില് ഞാന് ആദ്യം അറിയുന്നത് എ.എസ്. മുഹമ്മദ് കുഞ്ഞിയുടെ അനുജന് നാടക പ്രേമി കൂടിയായ, ആ വിട പറഞ്ഞ നല്ലചെറുപ്പക്കാരനെയാണ്. അല്ലാഹു അവനെ വളരെ വേഗം വിളിച്ചു കളഞ്ഞു. ഉപരി പഠനത്തിനൊന്നും മെനക്കെടാതെ കൊച്ചുബാല്യത്തില് ബോംബെയിലേക്ക് കടന്ന അവന് ജീവിതം കരുപ്പിടിപ്പിച്ചു വരവെ അല്ലാഹുവിന്റെ വിളി കേട്ട് യാത്രയായി. മഞ്ഞപ്പിത്തം മൂര്‍ച്ഛിച്ചതാണ് മരണ കാരണം.\nഅന്ന് എ.എസ്. ബോര്‍ഡ് ഹൈസ്‌കൂള് വിട്ട് വിദ്യാനഗര് കോളേജില് ചേര്‍ന്ന നാളുകള്. ആത്മാര്‍ത്ഥതയുള്ള മുസ്ലിംലീഗ് പ്രവര്‍ത്തകനായിരുന്നു എ.എസ്. അയാളുടെ പ്രതിഭാശേഷി മനസിലാക്കാനോ, സ്വന്തം വീടു നില്‍ക്കുന്ന മധൂരിനടുത്ത പ്രദേശത്ത് വിവിധ സാമൂഹ്യ പ്രവര്‍ത്തനങ്ങളിലൂടെ യശസാര്‍ജ്ജിച്ച ആ സാധുമനുഷ്യനെ ഭരണ കാലത്ത് എന്തെങ്കിലും നല്‍കി തുണയ്ക്കാനോ മുസ്ലിം ലീഗ് നേതൃത്വത്തിന് ആയില്ല. പഞ്ചായത്തില് വാര്‍ഡ് മെമ്പറായി എന്നാണ് ഓര്‍മ്മ.\nഞാനും സാഹിത്യ വാരഫലം എം. കൃഷ്ണന് നായരും കത്തിടപാടുകളിലൂടെ നല്ല ആത്മബന്ധമായിരുന്നു. ഞാന് ‘കുങ്കുമം’ ഗ്രൂപ്പില് ജോലി ചെയ്യുന്ന കാലം. ‘ചന്ദ്രിക’ വാരാന്തപതിപ്പില് എ.എസ്.മുഹമ്മദ് കുഞ്ഞിയുടെ ഒരു രചന (ഓര്‍മ്മ ശരിയാണെങ്കില് ബോംബെ സംഗീതലോകത്തെ കുറിച്ചാണ്) വായിച്ച കൃഷ്ണന് നായര് സര് പറഞ്ഞു.\n‘കാസര്‍കോട് സ്വദേശിക്ക് ഇത്ര നല്ല മലയാള ഭാഷാ ശൈലി ഇദംപ്രഥമം ആണ്. ഹനീഫ് കൊടുങ്ങല്ലൂര്-ചങ്ങനാശ്ശേരി ശൈലി ആര്‍ജ്ജിച്ചയാള് ആണല്ലോ…’\nകൃഷ്ണന് നായര് സര് പൊതുവേ എഴുത്തിലും കത്തിടപാടുകളിലും നല്ല തൃപ്തി ഉള്ളവരെ, അവരുടെ രചനകളെ മാത്രേ അയവിറക്കാറുള്ളൂ.\nകൃഷ്ണന് നായര് എ.എസിനെ പുകഴ്ത്തിയ കാര്യം ഞാന് പി. അപ്പുക്കുട്ടന് മാഷെ ഒരു കത്തെഴുത്തിലൂടെ തെര്യപ്പെടുത്തി. അവന് മലയാളം ക്ലാസുകളില് നല്ല നൈപുണ്യം പ്രദര്‍ശിപ്പിച്ച കുട്ടികളില് ഒരാളായിരുന്നുവെന്ന് മാഷ് പറഞ്ഞു.\nഉവ്വ്. പി. അപ്പുക്കുട്ടന് സ്വന്തം വിദ്യാര്‍ത്ഥികളില് നല്ല മതിപ്പുള്ളവരെ മാത്രമേ ഈ മട്ടില് ഓര്‍ക്കാറുള്ളൂ.\nഞാന് ‘ആരാമം’ എഡിറ്റര് ആയ കാലം. എ.എസ്. എഴുതി-\nഎന്റെ കഥാ സമാഹാരം പ്രകാശനം..\nഎനിക്ക് ആ തീയതികളില് ഒരു ടെലിഫിലിം ‘കൈരളി’ ചാനലിന് വേണ്ടി തയ്യാര് ചെയ്യുന്ന തിരക്കായിരുന്നു. അറ്റന്റര് തപ്പാലുകള് കൊണ്ടുവന്ന കൂട്ടത്തില് എ.എസിന്റെ പോസ്റ്റ് കാര്‍ഡും ഉണ്ടായിരുന്നു.\nആ ടെലിഫിലിമില് ഡബ്ബിംഗിനു വന്ന നരേന്ദ്രപ്രസാദ് നല്ല ലഹരിയില് ഈ കാര്‍ഡ് പിടിച്ചുവാങ്ങി\nകാര്‍ഡിലെ കയ്യക്ഷരത്തെ തഴുകി നരേന്ദ്ര പ്രസാദ് പറഞ്ഞു. ‘നല്ല കയ്യക്ഷരം പക്വത ആര്‍ജ്ജിച്ചത്. ഈ മട്ടില് കയ്യക്ഷരം ഞാന് കണ്ടത് ഒ.എന്.വി. സാറിനു മാത്രം. ഇവന്റെ കഥകളൊന്നും മുഖ്യധാരയില് കണ്ടിട്ടില്ലല്ലോ…’\nശരിയാണ്. എ.എസ്. മുഹമ്മദ് കുഞ്ഞിയുടെ കയ്യക്ഷരം സുന്ദരമാണ്. കെ.എം. അഹ്‌മദ് ഒരിക്കല് ഒരു ഉപന്യാസം, മുബാറക് പ്രസില് കണ്ട നേരം, എ.എസിനെ വിളിച്ച് പകര്‍ത്തി എഴുതിച്ചത് നല്ല ഓര്‍മ്മ.\nകാസര്‍കോടന് എഴുത്തുകാരെ ഞങ്ങള് ചര്‍ച്ച ചെയ്യുമ്പോള് കെ.എം. അഹ്‌മദ് പലപ്പോഴും കലവറയില്ലാതെ പറഞ്ഞിട്ടുണ്ട്. അവന്, ആ എ.എസ്. തനി മിടുക്കനാണ്. തലക്കനമില്ലാത്ത അക്ഷര സ്‌നേഹി.\nനാഷണല് ബുക്സ്റ്റാളില് (ബസ്സ്റ്റാന്റ് ക്രോസ് റോഡ്) എ.എസ്. പലപ്പോഴും സാന്നിധ്യമാണ്. മാതൃഭൂമി ആവശ്യങ്ങള്‍ക്ക് കെ.എം. അഹ്‌മദ് ഇല്ലാത്ത അവസരങ്ങളില് ഞാന് കാസര്‍കോട് വിട്ട് യാത്ര ചെയ്യുമ്പോള് എ.എസ്. ബുക്സ്റ്റാളില്‍വരും. ഞാന് വരും വരെ ഇരിക്കും.\nഎ.എസ്., ഗ്രന്ഥകര്‍ത്താവായ വാര്‍ത്ത ആഹ്‌ളാദ പുരസ്സരം എന്നെ അറിയിച്ചു. കഥാ സമാഹാരം ആയിരുന്നു. കാസര്‍കോട് സാഹിത്യ വേദിയില് സജീവമായിരുന്ന എ.എസിന്റെ ആ കൃതിക്ക് ഉത്തരദേശത്തില് റിവ്യൂ വന്നതായി ഓര്‍മ്മയുണ്ട്. തന്നെയല്ല; ആ മധൂര് കഥകള് സംബന്ധിച്ച് കെ.ജി. റസാഖ് എന്ന ഗ്രന്ഥകാരന് എന്നെ കാണാന് കോഴിക്കോട്ടുവന്ന നാള് ഏറെ പുകഴ്ത്തി പറയുകയുമുണ്ടായി.\nസംഗീതജ്ഞരെ സംബന്ധിച്ച് അതും ഉത്തര- ദക്ഷിണേന്ത്യന് ഖരാനകളെ ഇത്ര സനിഷ്‌കര്‍ഷം പഠിച്ചറിഞ്ഞ ഒരാള് കാസര്‍കോട് താലൂക്കില് വേറെയുണ്ടോ! ഞാന് സൈഗള് സംഗീതം ബാല്യം മുതലേ ആസ്വദിക്കുമെങ്കിലും എ.എസ്. മുഹമ്മദ് കുഞ്ഞിയുടെ എഴുത്തില് നിന്നാണ് ആ മഹാ സംഗീതജ്ഞനെ ‘എ ടു സെഡ്’ ഗ്രഹിച്ചത്.\nമറ്റെല്ലാ ദേശത്തും എന്ന പോലെ കാസര്‍കോട്ടും എഴുത്തുകാര്‍ക്കിടയില് സവര്‍ണ-അവര്‍ണ ഭേദങ്ങള് വേണ്ടത്രയുണ്ട്.\nബാലകൃഷ്ണന് മാങ്ങാട് പുലര്‍ത്തിയിരുന്ന പ്രോത്സാഹന മാതൃകകള് പില്‍ക്കാലം കാസര്‍കോട് ഉണ്ടായിട്ടില്ല എന്നാണെന്റെ പക്ഷം.


ബലാത്സംഗശേഷം പെൺകുട്ടിയെ പെട്രോൾ ഒഴിച്ച് കത്തിച്ചു; മൃതദേഹം കനാലിൽ തള്ളി |\nTuesday, November 19, 2019 1:18 PM IST\nമുംബൈ: പതിനാലു വയസുകാരിയെ ബലാത്സംഗം ചെയ്തശേഷം പെട്രോൾ ഒഴിച്ച് കൊലപ്പെടുത്തി. മുംബൈയിലെ വീട്ടിൽനിന്ന് ഒക്ടോബര് ഒന്നിന് കാണാതായ പെണ്‍കുട്ടിയുടെ മൃതദേഹമാണ് കണ്ടെത്തിയത്. സംഭവത്തില് അജയ് ബന്‍വാഷി (25) എന്ന യുവാവിനെ പോലീസ് അറസ്റ്റ് ചെയ്തു.\nഇയാൾ പെൺകുട്ടിയോട് പ്രണയാഭ്യർഥന നടത്തിയിരുന്നു. എന്നാൽ പെൺകുട്ടി ഇതു നിഷേധിച്ചതിനെ തുടർന്ന് ബലാത്സംഗം ചെയ്തശേഷം കൊലപ്പെടുത്തുകയായിരുന്നു. പെൺകുട്ടിയെ ശ്വാസം മുട്ടിച്ചാണ് പ്രതി കൊലപ്പെടുത്തിയതെന്നും കുപ്പികൊണ്ട് തലയ്ക്ക് അടിയ്ക്കുകയും ചെയ്തതായും പോലീസ് അറിയിച്ചു.\nസംഭവശേഷം പ്രതി മൃതദേഹം കനാലിൽ തള്ളുകയായിരുന്നു. പെൺകുട്ടിയെ കാണാതായതിനെ തുടർന്ന് ഒക്ടോബർ രണ്ടിന് വീട്ടുകാർ പോലീസിൽ പരാതി നൽകിയിരുന്നു. പെൺകുട്ടിയുടെ ഫോണിലെ വിവരങ്ങൾ പരിശോധിച്ചാണ് പോലീസ് ബന്‍വാഷിലേക്ക് എത്തിയത്. ഇയാളെ പലതവണ ചോദ്യം ചെയ്തതിൽനിന്നാണ് സത്യം പുറത്തുവന്നതെന്ന് പോലീസ് അറിയിച്ചു.